“ڕەییان و فەوواز”… چۆن مامەڵە دەکەیت کاتێک نەهامەتێکانی جیهان لە شاشەکەتدا کۆدەبنەوە؟ – زەهاوی – Zahawi\nسەرەتا/هەواڵ/“ڕەییان و فەوواز”… چۆن مامەڵە دەکەیت کاتێک نەهامەتێکانی جیهان لە شاشەکەتدا کۆدەبنەوە؟\n“ڕەییان و فەوواز”… چۆن مامەڵە دەکەیت کاتێک نەهامەتێکانی جیهان لە شاشەکەتدا کۆدەبنەوە؟\nسەنتەری زەھاوی Follow on Twitter Send an email March 15, 2022\nنووسەر: مروە عزت\nوەرگێڕان: ئەحمەد دیاری قەساب\nهەموو پێشکەوتنێکی تەکنەلۆژی کە مرۆڤایەتی پێیدەگات، لە بەرانبەریدا چەندین باجی جەستەیی و دەروونی دەدەین بە شێوەیەک لە شێوەکان. ئەم ئاستە نوێیەی ژیانکردن لەگەڵ ڕووداوە ڕاچڵەکێنەرەکان چرکە بە چرکەی، و چاوەڕوان و دانیشتن بەدیار چارەسەربوون و کۆتایی هاتنیان، شتێکی نوێیە، مێشکی مرۆڤیش دووچاری شتێکی لەم جۆرە نەبۆتەوە تەنها ئەم چەند ساڵانەی کۆتایی نەبێت لە بوونی، ئەمەش دوای ئەوەی کە هەمووان هەڵگری مۆبایلی خاوەن کامێرەن، کە وێنەی هەر شتێک و هەموو شتێک دەگیرن، و بڵاوی دەکەنەوە بەبێ سانسۆر لە سەرجەم کاتەکاندا.\nهەموو هاوڵاتیەک بووە بە پەیامنێرێکی هەواڵگری خولیادار. “فەوواز” ئەو منداڵە سوریە فڕێندراوەت بینی کە دووچاری تێهەڵدان و ئەشکەنجە دەبووەوە و هاوەری دەکرد “توخوا لێم مەدەن”؟ ئایە دەنگەکەی زرینگە دەداتەوە لەناو گوێیەکانتدا؟ ئایە هەست بە دڵت دەکەی ژان دەکات لە ناڕەحەتی ڕووداوەکە و بێدەسەڵاتیت لە ئاستی دیمەنەکەدا؟ تۆ ئێستا لە حاڵەتێکی نائاسایی بەپەلەدایت و لەوانەیە خورپە لێت بدات.\nتەماشاکردنی ڤیدیۆیەکی ڕاستەقینە کە دیمەنی دڕندە و ڕاچڵەکێنەری تێدابێت، جیاوازترە بە ڕێژەیەکی زۆر زیاتر لە تەمەشاکردنی فیلمێکی پر لە دڕندەیی. تۆ لە ناخی خۆتدا دەزانیت کە ئەمە تەنها فیلمێکە، ئەمانەش تەنها ئەکتەرن و، خوێنی درۆیینەیە، و کەسیش لە ڕاستیدا نەمردوە، بەڵام لە بەرامبەردا ئەو ڤیدیۆ دڵتەزێنانەی کە لە تۆڕەکۆمەڵایەتیەکاندا دێتە پێش چاومان باس لە ڕووداوی تەواو ڕاستەقینە دەکەن. “فەوواز” بە ڕاستی تێیهەڵدەدرێت، بە ڕاستیش ئازار دەچێژێت، “ڕەییان”یش لە بیرەکە دەرهات لاشەیەکی تێکشکاو بوو، لە کاتێکدا دایکی بە هیواوە چاوەڕوانیەتی، دەشێ ئەمانە کاریگەریت لەسەر بکەن بە رادەیەکی پێشبینی نەکراو.\nتەنگەژەی (نەخۆشی) فشاری پاش زەبر (PTSD):\nبۆ تێگەیشتن لەم کاریگەریە، با بە شێوەیەکی خێرا بڕوانینە ناو مێشکت. مێشک خاوەنی بەشێکی تێگەیشتوو و دانایە ناودەنرێت بە توێژاڵە مۆخ (Brain cortex)، ئەم بەشە بڕیارەکانی بە هێمنی دەدات و بە بیرکردنەوە لە ئاکەمە پێشبینکراوەکان، بەڵام لە بەرامبەردا، بەشێکی دی هەستەوەریی سەرەتایی هەیە لە مێشکماندا کە بە پەلە و بێ بیرکردنەوە مامەڵەدەکات لە کاتەکای مەترسیدا. کاتێک کە مێشکت هەست بە بوونی مەترسیەک دەکات (جەستەیی یاخود دەروونی) ئەوا ئاڵووی مێشک (Amygdala)، کە ئەندامێکی بچووکە لە مێشکدا کە بەرپرسە لە هەستی ترس، زەنگی مەترسی لێ دەدات و، مێشکی سەرەتایت کاردانەوەی دەبێت بە یەکێک لەم سێ ڕێگایە: هەڵهاتن یاخود شەڕکردن یاخود سڕبوون. لەم نێوەندەدا، هۆڕمۆنەکانی پەستانی دەماری بە شێوازێکی چڕ دەڕژێن لەنێو لاشەدا وەک کۆرتیزۆڵ و ئەدرینالین، بۆئەوەی بۆ هەڵهاتن ئامادەی بکەن، یاخود بەرگریکردن لە خۆی، بۆیە ڕێژەی هەناسەدان و لێدانی دڵ زیاد دەکات، خوێنیش بەرەو ماسولکەکان تەوژم دەبەن، بیبیلەی چاویش فراوان دەبێت، و سەرجەم زیندەچالاکیە ناپێویستەکان لە کاردەکەون کە گرنگ نین بۆ ڕزگاربوون.\nفڕوا وایە کە هۆکاری تەنگەژەی فشاری پاش زەبر دەگەڕێتەوە بۆ بەردەوامی هۆڕمۆنەکانی پەستانی دەماری لە کارکردن، تەنانەت لە پاش کۆتایهاتنی ڕووداوەکە، گەرچی جینەکان و فاکتەرە ژینگەییەکان و بوونی پاڵپشتیی یاخود نەبوونی ڕۆڵی دەبێت لە گەشەسەندنی دۆخەکەدا بە شێوازێکی پشتگوێ نەخراو. لێرەدا پێویستەکات جیاوازی بکەین لەنێوان تەنگەژەی فشاری پاش زەبر، ناسراو بە “PTSD”، کە بەلای کەمەوە بۆ زیاد لە مانگێک دەخایەنێت، لەگەڵ پەشێویی خورپەی توند (Acute stress reaction)، کە ڕاستەوخۆ لە پاش خورپەکە ڕوودەدات، بەڵام بۆ ماوەیەکی کەمتر درێژە دەکێشێت. لە نیشانەکانی هەردوو پەشێویەکەدا لێکچوون هەیە، هەر لە یادهاتنەوەی یادەوەریەکان کە مێشکت داگیردەکەن بە بەردەوامی وەک ئەوەی ڕووداوە ناخۆشەکە چەندبارە پیشانبدرێتەوە، هەروەها بینینی خەوی ناخۆش، یاخود بەبیرهاتنەوەی ورد و درشتی ڕووداوەکان هەر وەک ئەوەی دووبارە لەو خورپەیەدا بژیت.\nدەرەنجامی ئەمە، کەسی تووشبووی پەشێوێکە هەوڵدەدات خۆی بە دوور بگرێت لە هەر شتێک کە ئەو ڕووداوە خورپاویەی یاد دەخاتەوە و، خۆی دەپارێزێت لە قسەکردن دەربارەی، یاخود بیرکەوتنەوەی، لەگەڵ هەندێک پەشێویی دەرونیی دیکەش، وەک پەشێوی یادگە، بێهیوابوون لە ئایندە، دووەکەوتنەوە لە خێزان و هاوڕێکان و، هەستکرن بە سڕبوون، یاخود نەتوانینی تاقیکردنەوەی هەستەکانی، خۆشییەکان ین ناخۆشییەکان. وا دەردەکەوێت کە هەندێک کات ئام نیشانانە زیادەڕەوی تێدا بێت، لەوانەشە سەرنجی نەدەیت لە خودی خۆتدا یاخود ئەوانەی دەورت، لێرەدا جینەکان و ئامادەیی بۆماوەیی ڕۆڵێکی گرنگ دەبینن، هەروەها ژینگەی دەوروبەری کەسەکە.\nئەگەر ئەو کەسەی تووشی ڕووداوە خورپێنەرەکە دەبێت لە بنەڕەتدا لە ژینگەیەکی سەختدا بژی، لەگەڵیشیدا نەبوونی سیستەمی هاوکاری پێویست بۆ مامەكەکردن لەگەڵ ناڕەحەتێکانی ژیاندا، ئەوا ئەگەری توشبوون بە پەشێوی خورپەی توند زیاد دەکات. لە پاشاندا، ٥٠٪ی توشبووان بە پەشێوی خورپەی تووند ئەگەری تووشبوونیان بە تەنگەژەی فشاری پاش زەبر هەیە، بە واتای ئەوەی ناڕەحەتێکانیان بۆ مەودایەکی دورتر درێژە دەکیشێت.\nخورپە لە دوورەوە\nئەوەی جێی سەرسوڕمانە ئەوەیە، هەمان شت لە مێشکماندا ڕوودەدات، کاتێک بینەری گرتە ڤیدیۆییەک دەبین کە بە ڕوونی ئەشکەنجەی خەڵکی پیشان دەدات. سەرجەم جیهان، بەتایبەت وڵاتە عەرەبیەکان هەمووان بینەری سات بە ساتی هەوڵەکانی ڕزگارکردنی “ڕەییان”ی منداڵە مەغریبیەکە بووین، لە پەخشی ڕاستەوخۆدا لە کەناڵ و تۆڕە کۆمەڵایەتیەکاندا پەخش دەکران، کە لە هەمان کاتیشدا پڕبوو بوو لە هاوار و دەنگی نزا و پاڕانەوە بۆ منداڵەکە. گەر وادەزانیت کە ئەم ڕووداوانە شتێکی ئاسا تێپەڕیون، وەرە سەیربکەین چی ڕویدا لەگەڵ دوو کارمەندی چاودێریی گرتە ڤیدیۆییە خراپەکانی دژ بە منداڵان، کە بەرپرسن لە سڕینەوە و هەواڵپێدان لەسەر ئەو گرتە ڤیدیۆییانە لە کۆمپانیای بەناوبانگی “مایکرۆسۆفت (Microsoft)”:\nلە ساڵی ٢٠١٧، ئەو دوو کارمەندە سکاڵایان بەرزکردەوە دژ بە کۆمپانیاکە، بەهۆی ئەو پەشێویە دەروونیانەی کە دووچاری بوونەتەوە بەهۆی کارەکەیانەوە، کە چەندین کاتژمێر بینەری ئەو ڕووداوانە بوون، کە تێیدا کاری کوشتن و توندوتیژی و دەستدرێژی سێکسی بەرامبەر منداڵانی بچوک لەخۆدەگرن. هەرچەندە هەردووکیان هاوکاربوون لە دەستگیرکردنی چەندین تۆمەتبار، بەڵام ئەمە ڕێگر نەبوو لە توشنەبوونیان بە تەنگەژەی فشاری پاش زەبر و، بێخەوی و، بینینی خەوی ناخۆش.\nتەنگەژەی فشاری پاش زەبر نەخۆشییەکی تایبەت نییە بەو کەسانەی لە نەهامەتی جەنگەکاندا ژیاون، یاخود تایبەت بێت بە ڕزگاربووان لە کارەسات و ڕووداوە سەختەکان، بەڵکو تەنانەت چاودێرێکی بێدەنگی دووریش دەشێت بەتوندی کاریگەر بێت بە بینینی دیمەنێکی راستەقینە. یەکێک لەو دوو کارمەندەی کە باسمانکردن گەیشتبوویە ئاستێک کە ترسی لە بینینی هەر منداڵێک بۆ دروستبوو بوو، تەنانەت کوڕەکەی خۆشی، بۆئەوەی ئەو قێزەونیانەی بینیبووینی نەیەتەوە یادی، لەهەمان کاتدا ترسێکی زۆری بۆ درستبوو بوو لەسەر منداڵەکەی لەوەی دوچاری چارەنوسێکی هاوشێوەی منداڵانی گرتە ڤیدیۆییەکان ببێتەوە. بێگومان هەردوو کارمەندەکە دەستیان کێشایەوە لە کارەکەیان، چونکە چوون بۆ شوێنی کار پاڵنەر بوو بۆ بیرکەوتنەوەی یادەوەریە ئازاربەخشەکان، بەشێوەیەک بەردەوامبوون لەم کارەدا ئەستەمبوو بوو، هەر بۆیە سکاڵایان بەرزکردبۆوە دژ بە کۆمپانیا، چونکە پێش دەستبەکاربوونیان ئاگادارنەکرابوونەوە لە مەترسی کارەکە، جگە لە دابیننەکردنی هاوکاریی دەروونی پیویست لە کاتی کارکردندا.\nهەر لەو سیاقەدا، “زانکۆی جۆنز هۆپکینز” (Johns Hopkins University) توێژینەوەیەکی ئەنجامدا دەربارەی کاریگەریی دەروونی لەسەر ئەو هاوڵاتیانەی تەماشای هەواڵەکانی ڕووداوی تەقینەوەی دوو تاوەرە بازرگانیی جیهانیی کردووە، لە نیویۆرک، ساڵی ٢٠٠١، توێژینەوەکان دەریانخست ئەو کەسانەی کە لە حەوت ڕۆژی سەرەتا بەچڕیی بەدیار هەواڵەکانەوە بوون زۆر زیاتر مەترسیان لەسەربوو بۆ توشبوون بۆ تەنگەژەی فشاری پاش زەبر. لێرەدا باس لە بەرکەوتەکان ناکەین، یاخود خێزانەکانیان یان ڕزگاربووانی تەقینەوەکە، بەڵکو باس لەوانە دەکەین کە نزیک شوێنەکەوە نەبوون لە بنەڕەتدا، بەڵام سات بە سات بینەری هەواڵەکانبوون لە شاشەکانی تەلەڤیزیۆنەوە.\nتوێژینەوەیەکی دیکەش ئەم کاریگەریە دووپات دەکاتەوە، کە پێداچوونەوەی چەندین پەڕەی توێژینەوە کردووە، کە لێکۆڵینەوەیان لەسەر کاریگەریی سەیرکردنی کلیپە توندوتیژ و ئازاربەخشەکان کردووە. دەریخست کە پەیوەندیەکی بەهێز هەیە لە نێوان بینینیی هەواڵە ڕاچڵەکێنەراکان لە تەلەڤزیۆنەوە (وەک گەیەنەرێکی دەنگ و ڕەنگ) و تەنگەژەی فشاری پاش زەبر. بابەتەکە لێرەدا کۆتایی نایەت، تەماشاکردنی بەردەوامی هەواڵە ڕاچڵەکێنەراکان چەندین شوێنەواری دەروونیی دیکەش بەدوای خۆیدا دەهێنێت، لەنێوانیاندا دڵەڕاوکی و بێخەوی و تەنگژەیوەسواسی.\nدیوەکەی تری هاوسۆزی\nئایە تۆ لەو کەسانەیت کە زۆر هاوسۆزیت هەیە بۆ کەسەکانی دی؟ هاوڕێکانیشیت هەردەم هەست بە ئارامی دەکەن بە باسکردنی ناڕەحەتیەکانی ژیانیان بۆت؟ ئەم توانا سەرسامەی لەخۆگرتنی خەفەتەکانی خەڵکی وات لێدەکات ببیتە وێستگەیەک بۆ سەرجەم بێتاقەت و ئەشکەنجەدارەکان، بەڵام ئەی چی دەربارەی خودی خۆت؟ بیرت کردۆتەوە لە کاریگەری هەموو ئەمانە لەسەر خۆت؟\nزۆرێک لە کارمەندانی کەرتە خزمەتگوزاریەکان، وەک کەرتەکانی تەندوریستی و فریاکەوتنی منداڵان و هاوشێوەکانیان لەو پیشانەی پێویستی بە ڕێژەیەکی زۆرە لە هاوسۆزی و هەستیاری، دووچاری دۆخێک دەبن کە ناسراوە بە “ماندبوونی هاوسۆزی” (Compassion fatigue)، ئەو زاراوەیەی کە بۆ یەکەمجار لە ساڵی ١٩٩٢ دەرکەوت. بە هەمان شێوە ئەم دۆخە ناودەبریت بە “شکستی ناڕاستەوخۆ” (Vicarious trauma)، بە واتای ئەو شکستەی کە بە هۆی بینینی شکست و کێشەکانی کەسانی تر و هاوسۆزبوون لەگەڵیاندا توشت دەبێت. پێویست ناکات پزیشکێکی دەروونی بیت کە ڕۆژانە دووچاری چیرۆکی دڵتەزێن ببێتەوە تاوەکو توشی ئەم حاڵەتە ببیت، بەڵکو بیستن و بینینی بەردەوامی هەواڵەکانی جەنگ و کوشتن و فڕاندن لە ڕێی شاشەکانی تەلەڤزیۆن و تۆڕە کۆمەڵایەتیەکانەوە، بەشێوەیەکی نیمچە بەردەوام، دەشێت بتگەیەنێتە ئەم جۆرە لە سوتان.\nماندبوونی هاوسۆزی وەک “چارلز فیگڵی” (Charles Figley) زانای دەرووناسی لێی دەڕوانێت لەبنەڕەتدا لە دەرنجامی ویستی یارمەتیت بۆ هەمووان دروست دەبێت، کە ئەمەش مەحاڵە، ئایە بینەری ئەو هەوڵدانە بەردەوام و سەختانە بوویت بۆ ڕزگارکردنی “ڕەییان” لە بنی بیرەکەدا بەدرێژایی چەند ڕۆژیک؟ ئایە خوازیار بوویت کە تۆش ئامادەبوویتایە لەگەڵیاندا بۆئەوەی خێرا بیرەکە هەڵبکەنن و ڕزگاری بکەیت؟ ئەی چی دەربارەی “فەوواز” کە هاواری دەکرد لە ئازاردا و تۆش بێ دەسەڵاتی لە بەرامبەر هاوکاریکردنیدا؟ ئەم دوو چیرۆکە بە تایبەتی گرنگیەکی میدیایی ئیجگار زۆری پێدرا لەم ماوەیەی ڕابردوودا، هەروەک چۆن هەستی هاوسۆزیان لە ناخی مرۆڤایەتیدا هەژاند بەهەمان شێوەش هەستی بێ دەسەڵاتیشیان لە دڵی زۆرێکدا چاند.\nلە هەمووشی خراپتر، بەرکەوتنی بەردەوام لەگەڵ نەهامەتیەکانی جیهاندا، وردە وردە هەستی هاوسۆزیت لەناودەبات، هەتا توشی سڕبوونی سۆزداری دەبیت بەرامبەر هەر هەواڵێکی ئازاربەخش کە دەیبیستیت لە دواتردا، تەنانەت بابەتەکە تەشەنە دەکات هەتا دەگاتە لەدەستانی هاوسۆزیت بۆ خۆشەویستانت و، دورەپەرێزی لێیان و، زیادبوونی فشارەکان لەنێو ماڵدا، کە دەبێتە دروستبوونی زۆر کێشەی خێزانی. بەهەمان شێوە ئەم فشارانە کاریگەریی دەبێت لەسەر ڕۆڵت لە کارەکەتدا و، ڕۆژەکانی ئامادەنەبوونت لەزیادبووندا دەبێت و، ئەگەری توشبوونت بە نەخۆشی خەمۆکی و دڵەڕاوکێ زیاد دەکات.\nبێگومان هاوخەمبوون لەگەڵ خەمەکانی خەڵکی خەسڵەتێکی ئەرێنیی و باشە، وات لێدەکات کە بیسەرێکی باشتر بیت و، شەریکێکی باشتر بیت، بەڵام خەفەتخواردن بۆ سەرجەم خەمەکانی جیهان بە بەردەوامی بە نەرێنیی بەسەر خۆتدا دەشکێتەوە لە قۆناغێک لە قۆناغەکاندا. دەشێت لەتواناتدا نەبێت بە یەکجاری خۆت بە دوور بگریت لە تەماشاکردنی هەواڵەکان، یاخود دەستنیشانکردنی چ هەواڵێک دێتە پیش چاوت لە سەر شاشەی مۆبایلەکەت، بەڵام دەتوانیت ژمارەی پەڕە هەواڵگریەکانی کە فۆڵۆویان دەکەیت کەم بکەیتەوە و، تەنها پەیوەست بیت بە ژمارەیەکی کەمیان کە متمانەت پێیانە، هەتا دووچاری ژەمێکی چڕ نەبیتەوە لە هەواڵی ئازاربەخش.\nدەتوانیت لەگەڵ هاوەڵێکتدا باس لەو دڵەڕاوکێیە بکەیت کە هەستی پێدەکەیت لە پاش بینینی هەواڵێکی هاوشێوە. لە زۆربەی کاتەکاندا، ناتوانیت دەستی هاوکاری ڕابکێشیت بۆ قوربانیانی ئەو هاواڵانەی بینەرەیان دەبیت، بۆیە هەردەم پێویستە خۆت بەیادبهێنیتەوە کە ئەم بابەتە لەسەروو دەسەڵاتی تۆوەیە، پاشانیش خۆت خەریکی چالاکیەک بکە کە خولیات لێی هەیە و دڵەڕاوکێکەت لەسەر لادەبات.\n What Is PTSD? (psychiatry.org).\n اضطراب الكرب التالي للرضح (PTSD) – الأعراض والأسباب – Mayo Clinic (مايو كلينك)\n Moderators who had to view child abuse content sue Microsoft, claiming PTSD | Microsoft | The Guardian\n Ahern J, Galea S, Resnick H, Vlahov D. Television images and probable posttraumatic stress disorder after September 11: The role of background characteristics, event exposures, and perievent panic. The Journal of nervous and mental disease. 2004 Mar 1;192(3):217-26.\nTelevision Images and Probable Posttraumatic Stress Disorder after September 11: The Role of Background Characteristics, Event Exposures, and Perievent Panic — Johns Hopkins University (elsevier.com)\n Pfefferbaum B, Newman E, Nelson SD, Nitiéma P, Pfefferbaum RL, Rahman A. Disaster media coverage and psychological outcomes: descriptive findings in the extant research. Current psychiatry reports. 2014 Sep;16(9):1-7.\nDisaster Media Coverage and Psychological Outcomes: Descriptive Findings in the Extant Research | SpringerLink\n Compassion Fatigue: Symptoms To Look For (webmd.com)\n Gabbert E. Is compassion fatigue inevitable in an age of 24-hour news. The Guardian. 2018 Aug 2;2.


وردەكاریی زیاتر لەسەر دۆزینەوەی ״بیت المال״ی داعش – Knwe.org\nسەرەکی » دۆسێ » وردەكاریی زیاتر لەسەر دۆزینەوەی ״بیت المال״ی داعش\nلەژێر داروپەردووە روخاوەكاندا بوو\nوردەكاریی زیاتر لەسەر دۆزینەوەی ״بیت المال״ی داعش\nدەسەڵاتدارانی عیراق، دەستگرتن بەسەر 1.6 ملیۆن دۆلاری ئەمریكایی و بڕێكی زۆر دراوی زێڕ رادەگەیەنن كە پێشتر لەلایەن رێكخراوی تیرۆریستی داعشەوە بەكارهاتوون و لەژێر داروپەردووە روخاوەكانی شاری موسڵ، شاردرابوونەوە.\nبەپێی بەیاننامەیەك كە لەلایەن وەزارەتی ناوخۆی عیراقەوە بڵاوكرایەوە»بەڕێوەبەرایەتی پۆلیسی پارێزگای نەینەوا، بەپشتبەستن بە زانیاریی ورد، توانی بڕێكی زۆری پارەپول بدۆزێتەوە كە لەلایەن رێكخراوی تیرۆریستی داعش لەكاتی دەسەڵاتی لە شاری موسڵ دەستی بەسەردا گیرابوو، رێكخراوەكە سامانەكەی لە لەژێر زەوی خانوویەك لە ناوچەی كۆن كە بە دیوانی دارایی ناوی دەبرد (بیت المال المسلمین) شاردبۆوە».\nهەر لە بەیاننامەكەدا كە لە 16ی نیسانی 2021 بڵاوكرایەوە، هاتووە»پۆلیس توانی دەست بەسەر ئەو پارانەدا بگرێت كە بڕەكانیان دەگاتە ملیۆنێك و 590 هەزار دۆلاری ئەمریكایی و 17 ملیۆن و پێنج سەد هەزار دیناری عیراقی، و 15 كیلۆگرام پارچە زیو كە بۆ مەبەستی لەچاپدانی دراوی كانزایی داعش ئامادەكرابوون، و 458 گرام پارچە زێر كە لە شێوەی دراوی داعشدا نەخشێنرابوون، و 256 گرام ماددەی كانزایی كە جۆرەكەی نازانرێت، و 17.5 كیلۆگرام قاڵبە زیو».\nوەزارەتی ناوخۆی عیراق دەڵێت»پەڕاوێكی یاسایی تەواو بۆ بڕە دارایی و ئەو سامانەی لە بەری راستی شاری موسڵ دۆزراوەتەوە پڕكراوەتەوە و رێكارە یاساییەكانیش گیراونەتەبەر».\nلای خۆیەوە دادگای لێكۆڵینەوە لە نەینەوا رایگەیاند»ئەو پارەیەی دۆزراوەتەوە دەگاتە دوو ملیۆن و 600 هەزار دۆلاری ئەمریكایی، وێڕای بڕێكی زۆر دراوی زێڕ و زیو و چەندان پارچە زێڕی تر كە لە ژمارەیەك بەرمیلی پلاسیتكی و كیسەی نایلۆندا لە لەقوڵایی نزیكەی سێ مەتر لەژێر زەویدا شاردرابوونەوە، و لەكاتی پاككردنەوەی داروپەردووەكانی ناوچەیەكی نیشتەجێبوون لەلایەن شوفێری حەفارەیەك دۆزرابوونەوە، ئەو پارەیە لەلایەن رێكخراوی داعشەوە بۆ برەودان بە كردەوە تیرۆریستییەكان لەكاتی پاشەكشەكردنی لە بەری راستی شاری موسڵ بەكارهاتووە، دادوەریی لێكۆڵینەوەش بڕیاریداوە ئەو پارەیەی دۆزراوەتەوە پارێزگاریی لێبكرێت، وەك زەمینەسازی بۆ رادەستكردنی بە بانكی ناوەندی».\nلای خۆیەوە، بەرپرسێكی ئەمنی لە پارێزگای موسل، جەختی لەسەر پێویستی پێكهێنانی لیژنەیەكی حكومی كردبوو بۆ بەدواداچوون بۆ پارەكە و چاودێریكردنی، نەبادا بشاردرێتەوە و بەدزرێت، ئە و بەرپرسە بە میدیا عەرەبییەكانی راگەیاندبوو»لایەنی سیاسی و حزبی دەستڕۆیشتوو و میلیشیای چەكدار هەن كە دەیانەوێت دەسەڵات و هەژموونی خۆیان بەسەر موسڵدا بسەپێنن، ئەمەش پێویستی بە گرتنەبەری هەڵوێستی حكومەتە، تا پارێزگاریی لەو پارانەی دۆزراونەتەوە بكرێت»، داواشی لە حكومەت كرد، لیژنەیەكی تایبەت پێكبهێنێت بۆ بەدواداچوون بۆ ئەو پارەیە، تا ئەو كاتەی رادەستی خەزێنەی دەوڵەت دەكرێت».\nشاری موسڵ كە لە هاوینی ساڵی 2014 لەلایەن رێكخراوی تیرۆرستی داعش دەستی بەسەرداگیرا، شەڕ و پێكدادانی توندی بەخۆوەبینی لەنێوان چەكدارانی رێكخراوەكە و سوپای عیراق كە دواتر توانرا شارەكە رزگاربكرێت، لەئێستاشدا زۆرێك لە ناوچەكانی شارەكە بۆتە كەلاوە بەهۆی بۆردومانی هەردوولا و تەقینەوەكان كە هاوشان بوون لەگەڵ ئۆپەراسیۆنەكانی رزگاركردنی موسڵ.\nهێزە عیراقییەكان لە ساڵی 2014 بە هەماهەنگی هاوپەیمانی نێودەوڵەتی كە لەپێناو بەگژداچوونەوەی رێكخراوی داعش پێكهێنرا، ئۆپەراسیۆنەكانی لەدژی رێكخراوەكە دەستپێكرد، لە مانگی تەمموزی 2017، لە دوای رزگاركردنی شاری موسڵ و تەواوی ناوچەكانی تری ژێر چنگی داعش، سەركەوتنی تەواوەتی بەسەر رێكخراوە توندڕەوەكەدا راگەیەندرا.


ئازاد کرانی دوو لاوی مەریوانی لە زیندان / مامۆستایەکی کورد لە زیندانی ئێڤین ئازاد کرا – زاگرۆس پۆست\nماڵەوە / ئێران / ئازاد کرانی دوو لاوی مەریوانی لە زیندان / مامۆستایەکی کورد لە زیندانی ئێڤین ئازاد کرا\nئازاد کرانی دوو لاوی مەریوانی لە زیندان / مامۆستایەکی کورد لە زیندانی ئێڤین ئازاد کرا\nدوو شه‌ممه 9 ته‌مموز 2018\tئێران, سیاسی, کوردستان, مافی مرۆڤ, هەواڵ 63 جار خوێنراوه‌ته‌وه\nدوو لاوی کوردی خەڵکی شاری مەریوان، پاش تێپەڕاندنی حوکمەکانیان لە زیندانی ناوەندی شاری مەریوان ئازاد کران.\nبەپێی هەواڵی گەیشتوو بە ماڵپەڕی “زاگرۆس پۆست”، ئەمڕۆ دووشەممە ڕێکەوتی ١٨ی پووشپەڕ، دوو لاوی مەریوانی بە ناوی “زانیار مینووی” کوڕی “فاتێح ” و “هادی ڕاستی” کوڕی “فایەق” خەڵکی گوندی ” نێ”ی سەر بە شاری مەریوان ، پاش تێپەڕاندنی حوکمەکەیان، لە زیندان ئازاد کران.\nئم دوو لاوە مەریوانییە لە نەورۆزی ساڵی ١٣٩٥ی هەتاوی بەتۆمەتی ” بەڕێوەبردنی ڕێوڕەسمی نەورۆز و بێڕێزی و ئاگردانی ئاڵای ڕژیم و هەروەها هەوڵدان بە دژی تەناهی نەتەوەیی و هاوکاری لەگەڵ حیزبە کوردییەکانی دژ بە ڕژیمی ئێران” لە لایەن هێزەکانی سەر بە دەزگای ئیتلاعاتی شاری مەریوانەوە دەستبەسەر و هەرکامیان بە سێ ساڵ و شەش مانگ زیندانی تەعزیری مەحکووم کرابوون، بەڵام لە دادگای پێداچوونەوە ماوەی حوکمەکەیان بە دووساڵ و دوومانگ زیندان کەم کرایەوە.\nلە درێژەی ئەم باسانەدا، مامۆستا و چالاکێکی کوردی خەڵکی شاری سنە، پاش تێپەڕاندنی ماوەی حوکمەکەی لە زیندانی ئێڤین ئازاد کرا.\nشوناسی ئەم مامۆستایە ” موختار ئەسەدی” ڕاگەیەندراوە و ئەم مامۆستایە لە مانگی ڕەشەمەی ساڵی ڕابردوودا، بە هۆی رێگری لە پێدانی مەرەخەسی نەورۆزی دەستی دابووە مانگرتن .\nشایانی باسە ناوبراو یەکێک لە ئەندامانی کانوونی سێنفی مامۆستایانی کوردستان و مامۆستای زمانی ئینگلیزییە کە لە دادسەرای تاران دەستبەسەر کرابوو و بۆ تێپەڕاندنی ساڵێک زیندانی تەعزیری بە زیندانی ئێڤین گوسترابووە.\nجێگای ئاماژەیە ئەم مامۆستایە لە چەند ساڵی ڕابردوو تاکوو ئێستا، چەندین‌جار لە لایەن هێزەکانی سەر بە ئیتلاعاتەوە دەستبەسەر و تەنانەت لە لایەن ئیدارەی پەروەردەی پارێزگای سنەوە حوکمی دوورخرانەوەی بۆ دەرچووە.


هەرێم و بەغدا لەسەر یەكخستنی تابلۆی ئۆتۆمبێل رێككەوتن – Esta News\nهەرێم و بەغدا لەسەر یەكخستنی تابلۆی ئۆتۆمبێل رێككەوتن\nبەڕێوەبەرایەتی گشتی هاتووچۆی عێراق و هاتوچۆی هەرێمی كوردستان رێكەوتوون لەسەر یەكخستنی تابلۆی ئۆتۆمبێل بە زمانی ئینگلیزی و بۆ ئەو مەبەستەش گرێبەست لەگەڵ كۆمپانیایەكی جیهانیدا دەكرێت.\nتارق ئیسماعیل بەڕێوەبەری گشتی هاتووچۆی عێراق بە رۆژنامەی سەباحی نیمچە فەرمی وتووە، بە هەماهەنگی لەگەڵا هەرێمی كوردستاندا پشت بە پەڕەیەكی كار دەبەسترێت كە تێیدا تابلۆی ئۆتۆمبێل بە زمانی ئینگلیزی یەك دەخرێت و لە سەرجەم دەوڵەتانی جیهانیش كاری پێ دەكرێت.\nرونیشی كردووەتەوە، تابلۆ نوێكە بە هەمان قەبارەی تابلۆی ئێستا و بە هەمان رەنگ دەبێت، سپی بۆ تایبەتی و سور بۆ ئۆتۆمبێلی كرێ و شین بۆ حكومی و سەوز بۆ سوپا، هەروەها كۆدی پارێزگاكانی تێدا دەبێت و لەبری ناوی هەر پارێزگایەك كۆدێكی دیاری كراو بەكاردەهێنرێت.\nبەڕێوەبەری گشتی هاتووچۆی عێراق لە بەشێكی تری قسەكانیدا ئاماژەی بەوەداوە، وەزارەتی ناوخۆ لە ئامادەكاریدایە بۆ گرێبەست كردن لەگەڵ كۆمپانیایەكی جیهانی تایبەتمەند لە بواری دروست كردنی تابلۆ، ئەوەش بۆ گرەنتی كردنی خێرایی بەرهەمهێنان لە ماوەیەكی كاتیدا، هەروەها كۆمپانیاكە لە بەغدا تابلۆكان چاپ دەكات ئەوەش بەهۆی جیاوازی تێچووی ئەگەر لە دەرەوە چاپ بكرێت.


دوای ۲٠ ساڵ گروپی موزیکی بەریتانی پینک فلۆید ئەلبومێکی تازە دەردەکات باناوی "The Endless River" کە لە ۱۱/۱٠ ۲٠۱٤ بڵاوکرایەوە. ئەم ئەبلومە باشترین هەڵبژاردەی ئەو کارانەی تێدایە، کە لە ساڵی ۱۹۹۳ دا بەرهەم هاتوە وە تائێستا بڵاو نەکراونەتەوە، لە ئیستادا گۆرانیەکان دەستکاری کراوە و چاککراونەتەوە.\nگروپی پینک فلۆید پێش ۲٠ ساڵ ئەلبومی " دیوار"ی بڵاوکردەوە، لە ماوەی ئەم بیست ساڵەدا ئەلبومی تازەیان بەرهەم نەهێناوە. ئەلبومی "The Endless River" پێکهاتوە لە گۆرانیەکانی ساڵی ۱۹۹۳کە بۆ ئەلبومی „The Division Bell" بەرهەمیان هێناوە و بڵاونەکراونەتەوە.\nئەم ئەلبومە تازەیەی پینک فلۆید پێشکەش کراوە بە عازفی کیبۆری گروپەکە Richard Wright کە لە ساڵی ۲٠٠۸ بە نەخۆشی شێرپەنجە کۆچی دوای کرد.\nپینک فلۆید گروپێکی موزیکی بەریتانین لەسالی ۱۹٦۵ دامەزراوە. لەسەرەتادا بەیەکێک لە هەرە گروپە بەناوبانگەکانی جیهان دادەنرێت، کەتائێستا ۲۵٠ بۆ ۳٠٠ ملێۆن لە بەرهەمە موزیکیەکانیان فرۆشراوە.\nکارەکانی پینک فلۆید بە شیوازێ Psychedelic Rock ناسراوە، کە شیوازێکی موزیکی رۆکە لە ساڵی ۱۹٦۵ بۆ ۱۹۷٠ لە بەریتانیاو ئەمەریکا سەریهەڵدا، شیوازێکی ئەزمونگەرای موزیکی بو، تێکەلەیەک لە موزیکی رۆک و بلوز وجاز و کلاسیک خۆی دەبینێیتەوە.


20/09/2019 90 جار خوێنراوەتەوە\n(ئەیوب قاسم) وتەبێژی پۆلیسی پاسەوانی كەناراوەكانی لیبیا ڕایگەیاند: لەم هەفتەیەدا 494 كۆچبەری نایاساییان دەستگیر كردووە كە لە هەوڵدابوون بە شەش چوپ بەرەو وڵاتانی ئەوروپا بپەڕنەوە.\nلە ڕاگەیەندراوێكدا، پۆلیسی پاسەوانی كەناراوەكانی لیبیا ئاماژەی بەوەش كردووە: كۆچبەرەكان لە نزیك كەناراوەكانی باكوری ڕۆژهەڵات‌و باكووری ڕۆژئاوای تەرابلوسی پایتەخت دەستگیركراون، دواتریش بۆ ناوەندەكانی دەستبەسەركردنی كۆچبەران كە لەلایەن نەتەوەیەكگرتووەكانەوە هاوكاری دەكرێن، گواستراونەتەوە.\nبەپێی زانیارییەكان، كۆچبەرەكان خەڵكی ئەفریقا و وڵاتانی عەرەبی و ئاسیا بوون و 28 ژن و پێنج منداڵیشیان لەگەڵدا بووە.\nكەناراوەكانی ڕۆژئاوای لیبیا بووەتە هێڵی سەرەكی كۆچی ئەو كەسانەی دەیانەوێ لە دەست جەنگ‌و هەژاری وڵاتەكانیانەوە هەڵبێن، ئامارەكانیش دەریدەخەن ڕێژەی پەنابەرانی نایاسایی لە سنوری لیبیاوە بەراورد بە 2017 بەشێوەیەكی بەرچاو كەمی كردووە.


دیمانە لەتەك (کاف )* لەبارەی بارودۆخی عیراق و کوردستان – www.facebook.com/sekoy.anarkistan ***** sekoy-anarkistani-kurdiy-zman@riseup.net\n30/10/2014 09/11/2014 Anarchistan ئەنارکیستان\nدیمانە لەتەك (کاف )* لەبارەی بارودۆخی عیراق و کوردستان\nئامادەکردنی ALB **\n٣ی سێپتەمبەری ٢٠١٤\nله ڕاستیدا هێرشی (دەوڵەتی ئیسلامی عیراق و شام- داعش) تەنیا هێرش بۆ سه‌ر هێزه‌كانی هه‌رێمی كوردستان نییه، كه به “پێشمه‌رگه” ناسراون، به‌ڵكو هێرشه بۆسه‌ر هه‌موو تاكەكەسێك. وه‌كو ده‌زانن ( دەوڵەتی ئیسلامی عیراق و شام) یه‌كێكه له هێزه هه‌رە تاریكه‌كان، له هه‌ر هه‌موو گروپه تیرۆریسته‌كانی دیكه دڕنده‌ترە. دڕه‌نده‌یی ئه‌م هێزه تا ئه‌و ڕاده‌یه‌یه، كه هیچ جیاوازییه‌ك له‌نێوان خه‌ڵكانی ئاسایی و هه‌ڵگرانی چه‌ك یا چه‌كداران ناكه‌ن. ئه‌م هێزه كە ڕووده‌كاته هه‌ر لایه‌ك، به‌شێوه‌یه‌كی زۆر دڕندانە به كۆنترۆڵكردنیان، به كڕنووشپێبردن و ناچاركردنیان به به‌جێهێنان و سه‌پاندنی یاسای “شه‌ریعه‌ت” به‌سه‌ریاندا، مامه‌ڵه‌ی دانیشتووانی ئه‌و شوێنه ده‌كات.\nئێمه زیاتر په‌رۆشی ئه‌و شه‌ڕه‌یین، كه عێراق و كوردانی عێراق، ڕووبه‌ڕووی ده‌بنه‌وه، تاكو به‌زاندنی “پێشمه‌رگه” له‌سه‌ر ده‌ستی ( دەوڵەتی ئیسلامی عیراق و شام)، هێزه‌كانی هه‌رێمی كوردستان “پێشـمه‌رگه” هێزێكی گه‌نده‌ڵی سه‌ر به پارته ڕامیارییه گه‌نده‌ڵه ده‌سه‌ڵاتدارەكانە. هێزی سه‌ره‌كییان (پارتی دیمۆكراتی كوردستان)ە، سه‌رۆكه‌كه‌یان (مه‌سعود به‌رزانی)یه كه له هه‌مان كاتیشدا سه‌رۆكی هه‌رێمی كوردستانیشه. هێزی دووهه‌میان، هێزه‌كانی یه‌كێتی نیشتمانی كوردستانه، كه تا ئێستاش جه‌لال تاڵه‌بانی كۆنه سه‌ر‌كۆماری عێراق، سه‌رۆكی ئه‌م پارتییە ڕامیارییه. هه‌روه‌ها هێزی دیكه‌ش كه له ڕێكخراوه ئیسلامییه‌كان و پارتییه بچووكه‌كانی دیكه‌وه، دێن، هه‌ن.\nئێمه وه‌كو (سه‌كۆی ئەنارکیستانی کوردستان) پێشتریش ئه‌وه‌مان گوتووه، كه ئێمه تەنیا سەکۆیەکی/ فۆرومێكی ئینتەرنێتین، نه‌ك گروپێك یا ڕێكخراوەیەك، لەم سەکۆیەدا نه سەرکردەمان هەیە و نە بنکردە. زۆربەی ئەوانەی کە له (سه‌كۆ)دا ده‌نووسین، له هه‌نده‌ران ده‌ژین، هه‌ر له‌به‌رئه‌وه‌ش ئێمه شتێكی كردەیی كه بكه‌وێته قاڵبی به‌رگریكردن له كوردستان، ناتوانین ئەنجامبده‌ین.\nئه‌گه‌ر مه‌به‌ستیشتان كەسانێك بن له كودستان، كه له ڕووی بیر و تێڕوانینەوە له سەكۆی/ فۆرومی ئەناركیستانی كوردستان (كاف ) نزیكن، بەبێ گومان هه‌وڵده‌ده‌ن، كه خۆیان له به‌ره‌نگاربوونه‌وه‌ی (دەوڵەتی ئیسلامی عیراق و شام) دا ڕێكخه‌ن. به‌و شێوەیە، له‌به‌رئه‌وه‌ی كه له كوردستاندا بزوتنه‌وه‌یه‌كی ئه‌ناركیستی بوونی نییه، به‌داخه‌وه‌ین كه پێتانده‌ڵێن، گروپێك یا بزووتنه‌وه‌یه‌كی خۆبەرەنگاریی وه‌كو ئه‌وه‌ی كه له كوردستانی بەشی توركیە “باکوور” و كوردستانی به‌شی سوریە”ڕۆژاوا” هه‌یه، له كوردستانی به‌شی عێراق “هەرێمی کوردستان”دا بوونی نییه. ئێمه لەو باوه‌ڕەداین ، كه تاكه هێزێك یا ده‌سه‌ڵاتێك كه بتوانێت (دەوڵەتی ئیسلامی عیراق و شام) ببه‌زێنێت، خۆبەرەنگاریی سه‌ربه‌خۆییانه‌ی خه‌ڵكییه له خه‌ڵكه‌وه خۆی. به‌داخه‌وه كه ئه‌م هێزه یا ئه‌م بزووتنه‌وه‌یه له ئێستادا، بوونی نییه.\nپێش ئه‌وه‌ی كه دەوڵەتی ئه‌مه‌ریكا بڕیاری لێدانی ( دەوڵەتی ئیسلامی عیراق و شام) بدات، گه‌لێك لێدوان و هەواڵ له‌سه‌ر ئه‌وه‌ی كه ( دەوڵەتی ئیسلامی عیراق و شام) دروستكراوی ئه‌مه‌ریكا و بریتانیا و (ئیسرائیل)ە، هه‌بوون. باشترین به‌ڵگه‌ش بۆ ئه‌م ده‌نگۆیه كه ده‌توانین پشتیپێببه‌ستین، ڕاگەیاندنەکە‌ی (ئیدوا‌رد سنۆدن) بوو، به‌ڵام ئێستا كه ئه‌مه‌ریكا و بریتانیا بڕیاریانداوە هێرش بكەنه سه‌ر ( دەوڵەتی ئیسلامی عیراق و شام) و چه‌ك به فەرمانداریی هه‌رێمی كوردستان ده‌فرۆشن، به‌كه‌مگرتنی زانیارییه‌كانی (ئێدوا‌رد سنۆدن)ە، كه زۆر به‌خێرایی و به هه‌موو شوێنێكدا، بڵاوبوونه‌وه.\nنه‌خێر. ئێمه هه‌موو كۆمه‌ك و هاوكارییه‌ك لەتەك هه‌ر ڕێكخراوێكی قوچكه‌یی (هیرارشی)دا، لەتەك هه‌ر ڕێكخراو و گروپێكی ده‌سه‌ڵاتخوازدا ڕه‌تده‌كه‌ینه‌وه. ئێمه تەنیا بەخۆمان پشتئەستوورین [ئێمە شێواز و ڕێچکەی خۆمانمان هەیە] و خوازیار و ئارەزوومەندی خۆبه‌رەنگاریی و به‌گژاچوونه‌وه‌ی جه‌ماوه‌ری و سۆشیالیستین. ئیدی له هه‌ر شوێنێكی جیهاندا بێت، ئێمه ئه‌وه‌ندەی له تواناماندا بێت، كۆمه‌كیان ده‌كه‌ین و هاریكارییان لەتەكدا ده‌كه‌ین.\nهەر ئێستا لە عیراقدا گروپی خۆپارێزیی بەناوی یەکینەکانی پاراستنی شەنگال (یەپەشە) هەن. ئاوا بزانم کە دەستکردی (یەپەگە)ن. (پارتی چارەسەری دێمۆکراتی کوردستان)یش میلیشیای خۆی دروستکدووە. ئاوای دەبینم، کە لەوانەیە هەندێك لە ڕیزەکان و دەستەکانی پێشمەرگە لە ئێستادا بە سۆزدارییەوە سەرنجی یەکەکانی خۆپارێزیی دەدەن. ئایا لەو باوەڕەدان ئەگەری ئەوە هەبێت کە لە مانگەکانی داهاتوودا کانتۆنێکی خۆبەڕێوەبەرایەتی هەروەك ئەوانەی کە لە “ڕۆژاوا” هەن، لە عیراق سەرهەڵبدات؟ (مەبەستم سەربەخۆبوونە لە فەرمانداریی هەرێمی کوردستان و دەوڵەتە یەکگرتووەکانی ئەمەریکا و هەموو لایەکی دیکە)\nنەخێر، بەداخەوە ئێمە لەو بڕوایەدانین کە وەها شتێك بەم زووانە و بەو ئاسانییە، بێتە ڕوودان، چونکە یەکەم سیستەمی پارلەمانی و بەڕێوەبەاریەتی نێوەندییانە [سێنتراڵیی] بە هیچ شێوەیەك بواری ئەوە نادەن و دووەم، لە ماوەی ١٣ ساڵ ئابڵۆقەی ئابووریی دەوڵەتانی خۆراوا لەسەر عیراق و لەنێویدا هەرێمی کوردستان و هەروەها داگیرکردنی عیراق و گرێدادنەوەی بە جیهانگیریی بازارئازادی سەرمایەداریی و وابەستەکردنی عیراق و هەرێمەکە بە مەرجەکانی داگیرکەران و زلێهزەکانی ئەوروپا و بانکی جیهانی و سندووقی دراوی نیودەوڵەتی، بێجگە لەوەش فەرمانداریی [حکومەتمەداریی] پارتییانە و پاوانکردنی سەراپای ژیانی خەڵك و لەو ڕێگەشەوە گۆڕینی مێنتاڵێتی تاکی عیراق و هەرێم بۆ بەکاربەری نادەربەست و کێبڕكێکەری دەوڵەتمەندبوون و نەهێشتنی هیچ بنەمایەکی سەربەخۆیی ئابووریی، ئومێدی وەها ڕوودانێك دەکەنە ئەستەم.\nبێجگە لەوەش پێکهێنانی یەکینەکان و ئەگەری خۆبەڕێوەبەرایەتی سەربەخۆیی کانتۆنی، تەنیا لەژێر کارایی (پەکەکە) و (پەیەدە)دایە و لەو بڕایەدانین هەم دەسەڵاتدارانی هەرێم و هەم فەرمانداریی عیراقی و هەم دەوڵەتی ئەمەریکا و دەوڵەتانی ناوچەکە بهێڵن ئەو دوو هێزە بۆ درێژماوە تێکەڵ بە ژیان و پرسەکانی خەڵكی هەرێم ببن، لەبەرئەوە ئەو ئەگەرە زۆر لاوازە. بە بۆچوونی ئێمە پێکهێنانی یەکینەی سەربەخۆی جەماوەریی و هێزی گەلیی ناسوپایی و هەروا خۆبەڕێوەبەرایەتی کانتۆنەکان لەسەر بنەمای هەرەوەزیی کۆمەڵایەتی و پێکهاتەی فێدراسیۆنی و کۆمونی، پێویستی بە پرۆسێسێکی کۆمەڵایەتی خۆبەخۆیی جەماوەریی هەیە، کە تێکۆشان و سەرەنجامی پرسەکانی کۆمەڵ بیانکاتە پێداویستی بێچەندووچوون. ڕاستە لە ئێستادا بەهۆی پیلانگێڕیی و پاشەکشێی هێزەکانی فەرمانداریی هەرێم [پێشمەرگە]دا وەها بۆشاییەك بۆ سەرهەڵدانی بەرەنگارییەکی جەماوەریی لەسەر هەمان شێوازی یەکینەکانی “ڕۆژاوا” لەنێو خەڵکی ئاوارە و جینۆسایدکراوی ئێزیدی دروستبووە، بەڵام دیسان لەنێو خودی ئێزیدییەکاندا بەتایبەت میرە ئایینی و دەوڵەتمەند و پلەدارەکانیاندا لایەنگرانی دەسەڵاتدارانی هەرێم هەن و هەمیشە لە ڕێگەی هەژموونی ئایینییەوە دەتوانن مەترسی بن و دووبەرەکی دروستبکەن.\nمانگی ڕابوردوو چەند ژنێك لە (پەکەکە) هاتن بۆ بەرشەلۆنە. یەکێك لەوان ئاوا نۆی ناساند کە ئەنارکیستە. ئەو لە (ئاڵمانیا)وە هاتبوو و خوازیاری ئەوە بوو، کە لێرە لە ئیسپانیا لەبارەی ئەنارکیزمەوە فرەتر بزانێت. ئایا ئێوە لەو باوەڕەدان کە لەنێو ڕیزەکانی (پەکەکە)دا کەسانی ئەنارکیست هەبن؟ ئایا لەتەکیاندا پەیوەندیتان هەیە؟ ئایا لە توانادا هەیە، کە لەنێو بزاڤێکی قووچکەیی/هیرارشیدا ڕەوتێکی چەپی ئازادیخواز هەبێت؟\nبەڵێ، لەنێو (پەکەکە) و (پەیەدە)دا ژنان و پیاوانێکی هزر و بۆچوون ئەنارکی و ئازادیخواز هەن، هەم ئەوەی خۆیان لە ئەزموونی تێکۆشانی خۆیانەوە بەو سەرەنجامە گەییشتوون و هەم هەیانە لەژێر هەژموونی گۆڕانی بۆچوونەکانی یا بیرکردنەوەی (ئۆجەلان) بەو سەرەنجامە گەییشتوون، کە ئەنارکیزم ڕادیکالترین وەڵامە بە سیستەمی سەرمایەداری و ستەم و هەڵاواردنی ئێتنی و ئایین و بازنە کولتوورییەکان و خودی پێگەی ژنان وەك ڕەگەزێكی پلەدوو لە کۆمەڵی پاش-خێڵەکی و پڕۆ سەرمایەداری. هەڵبەتە دەستەی دووەم کە لەژێر کارایی هەژموونی هزریی (ئۆجەلان) و کارێزمای ڕامیاریی ئەودا لە ئەنارکیزم نزیکبوونەوەتەوە، زۆر جێگەی دڵخۆشی نین، چونکە هەر ئاواش مەترسی وەرگەڕانەوەیان هەیە بەدوای وەرگۆرانی بیرکردنەوەی (ئۆجەلان)دا وەك کەسێکی ئۆتۆریتەگەر لە سەرووی ڕێکخستنێکی قووچکەییەوە. بەڵام وەك گوتمان دەستەی یەکەم بەتایبەت ژنانی گەریلا و ئەندامانی ڕێکخستنەکانی خوارەوە و هی نێو شار و گوندەکان فرەتر مایەی ئومێد و چاوەڕوانین. ئێمە گوێمان لە هەندێك دیمانەی ئەوان بووە و چەند فیلمێکمان لەبارەی چۆنیەتی پێکەوەژیان و بەڕێکردنی کاروباری نێوان خۆیان دیتوون، کە زۆرتر کۆمونەییە و پەیوەندییەکی تاڕادەیەك ناقووچکەییە، بەڵام دیسان دەکرێت ئاواش نەبێت، لەبەرئەوەی ئێمە لەنێو ئەواندا ناژین. بێجگە لە ئەوەش پێویستە ئەوەش بڵێین لەنێو پارتە دەستەخوشکەکانی (پەیەدە) و (پەکەکە) لە هەرێمی کوردستان و کوردستانی بەشی ئێران بەتایبەت هەرێمی کوردستاندا، بەداخەوە ئەو ڕەوت و گۆڕانە پۆزەتیڤە نابینین و ئەوان فرەتر وەك (پەکەکە)ی دەهەی نەوەدی سەدەی ڕابوردوو دەردەکەون و نووقمی دەمارگیر ناسیونالیستین و کۆمەڵێك ڕامیار و دەسەڵاتخواز لە سەرووی ڕێکخستنەکانیانەوە وەستاون و تەنانەت ئاوا بەرچاودەکەون، کە لەتەك بیرۆکە تازەکانی (ئۆجەلان) لەبارەی هەرەوەزیی ئابووریی و کۆمونەکانی گوند و شار و خۆبەڕێوەبەرایەتی گەلی و دێمۆکراسی ڕاستەوخۆ و سیستەمی فیدرالیستی و کۆنفیدراسیۆنە ئازادەکاندا ناکۆک بن، چونکە ئەوان هێشتا پێداگریی لەسەر دێمۆکراسی پارلەمانی دەکەن و خەریکی کایەی ڕامیاریی و کێبڕکێکردنن لەتەك لایەنە بۆرجوازییەکانی دیکە.\nدوا پرسیار، چۆن دەڕواننە کۆنفیدرالیزمی دێمۆکراتیك؟ ئایا ئەوە ڕاستە کە (پەکەکە) لایەنگریی لەوە دەکات، یا پڕۆپاگەندەیەکە بۆ ئەوەی لە وڵاتانی خۆراوا بڕوای پێبکرێت / بۆ ئەوەی متمانەی وڵاتانی خۆراوا بەدەستبهێنت؟ (ئەگەر بۆ نموونە بەهەمان شێوەی زاپاتیستەکان ڕەوتدەکەن، لەوانەیە لەنێوەندی چەپدا سەرنجڕاکێش دەرکەون)\nڕاستییەکەی وەڵامی ئەم پرسیارە سەختە، چونکە یەکەم (پەکەکە) لە تورکیە ناوچەیەکی وەك ناوچەی زاپاتیستەکانی لەژێر دەستدا نییە و بەخۆشی هێزێکی نێوەندگەرا و قووچکەییە، چ وەك هێزی میلیشیایی و چ وەك پێکهاتەیەکی پارتیی، هەروا ئێمەش لە تەواوی وردەکارییەکانی ژیانی ڕۆژانەیان ئاگادارنین و بەڵگەیەکی کۆمەڵایەتیش بۆ سەلماندنی ڕاستی یا درۆبوونی نییە. تەنیا شتێك کە دەتوانین قسەی لەبارەوە بکەین، کانتۆنەکانی “ڕۆژاوا”ن، کە هاوڕێیەکمان بۆ چەند هەفتە لەوێ بووە و سەردانیکردوون، کە بەدڵنیاییەوە بەراورد بە بەڕێوەبەرایەتی هەرێمی کوردستان، ئازادیخوازانە دێتەبەرچاو، بەڵام دیسانەوە لەبەرئەوەی کە خودی (پەیەدە) زۆرینەی دەنگ و لایەنگریی جەماوەریی خەڵکی هەیە و لەوە بێخەمە کە هەر جۆرە سیستەمێك بگرێتەبەر براوە هەر خۆیەتی و لە ڕاستیشدا (پەیەدە) بۆ ئەوەی بەر بە هەژموونی دەسەڵاتدارانی هەرێمی کوردستان، کە سیستەمێکی پڕۆ نیئۆلیبراڵی ئابووریی و ڕامیاریی هەیە، بەتایبەت بەرگرتن بە هەژموونی (پدک) لە ڕێگەی پارتییە کۆپییەکەیەوە [البارتی] و هەروەها بۆ ئەوەی بەر بە هەژموونی گروپە ئیسلامییەکان، کە فەرمانداریی ئێستای تورکیە پشتیوانی و هانیاندەدات و هەروا بەر بە هەژموونی دەوڵەتانی خۆراوا [ئەمەریکا و ئەوروپا] بگرێت، ئەوا ئەو سیستەمەی کە ئێستا پیادەیدەکات، باشترین ئامراز بووە بۆ دژایەتی ڕکەبەرە ڕامیارەکانی.\nئەوە راستییەکە کە یەکینەکانی ژنانی “ڕۆژاوا” وێنای باوی ژنیان لە ئاوەزی کۆمەڵەکانی خۆرهەڵاتی ناوین و پیاوانی هەرێمی کوردستاندا گۆڕی و توانیان وانەی ڕزگاریخوازیی و خۆهوشیاریی بە کۆمەڵی ئێمە بدەن و ئەوەمان لەلا بەرجەستە بکەن، کە ئازادی و ڕزگاریی و سەربەخۆیی کۆیلان تەنیا لە ویست و توانانی خۆیانەوە سەرچاوە دەگرێت و هیچ هێزێك توانانی ڕزگارکردنی کۆیلەیەکی نییە، ئەگەر ئەو کۆیلەیە خودهوشیاریی ڕزگاربوونی خۆی لەلا دروستنەبووبێت و نەبووبێتە ویست [ئیرادە] و خواستێێکی ناچاری [ىیچەندووچوون].\n* [ کاف / KAF ] سەکۆی ئەنارکیستانی کوردستان\n** [ALB ] سایتی http://www.alasbarricadas.org/noticias/node/13165\nPrevious PostAn Interview with Revolutionary Anarchist Action on Kobanê: “We are Kawa against Dehaks”Next PostDîmane letek (kaf )* lebarey barudoxî ‘îraq û kurdistan


فڕۆكه‌ی بێ فڕۆكه‌وان بۆ پاككردنه‌وه‌ی ماڵه‌كانتان\nكۆمپانیای "ئاتاریانا" ئاشكرای كرد، كه ژماره‌یه‌كی زۆر ئامێری نوێی ئه‌لیكترۆنی بۆ ئه‌نجامدانی پاككردنه‌وه به‌رهه‌م هێناوه و له پێشانگه‌ی لاس ڤێگاس بۆ ئه‌لیكترۆنیی به‌كاربردن له‌مساڵدا سه‌رجه‌میان ده‌خاته ڕوو و گرنگترینیشیان پێشاندانی فڕۆكه‌یه‌كی بێ فڕۆكه‌وانه بۆ لابردنی تۆز و خۆڵ له نێو ماڵه‌كانتاندا.\nهاوكات ئه‌و كۆمپانیایه ئامێرێكی تری هه‌ڵمژینی ئاره‌قكردنه‌وه‌ی داهێناوه كه به شه‌حن كار ده‌كات و ده‌خرێته نێو پێڵاوه‌كانتان بۆ نه‌هێشتنی ئاره‌قكردن و ڕێگری له بۆنی ناخۆشی پێیه‌كانتان ده‌كات.\nپاككه‌ره‌وه‌ی فڕیوی سیحری ئه‌و فڕۆكه بێ فڕۆكه‌وانه‌یه كه ده‌توانێ به ته‌واوی ژووره‌كانی نێو ماڵه‌كه‌تاندا بگه‌ڕێت و هاوشێوه‌ی گسكێكی كاره‌بایی ماڵه‌كانتان پاك بكاته‌وه.\nرۆژنامه‌ی "لانی بادیرسۆن" بڵاوی كردووه‌ته‌وه، ئه‌و په‌ڕۆیه‌ی به دیوێكی فڕۆكه بێ فڕۆكه‌وانه‌كه لكێنراوه به ژماره‌یه‌ك ئایۆنات بارگاوی كراوه و سه‌رجه‌م تۆز و خۆڵ و پیسییه‌كانی نێو ماڵه‌كه‌نتان هه‌ڵده‌گرێته‌وه.\nنه‌هێشتنی ئاره‌قكردنه‌وه، كۆمپانیای ئاتاریانا له به‌رهه‌مێكی تردا نه‌هێشتنی ئاره‌قكردنه‌وه‌ی نێو پێڵاوه‌كانی داهێنا كه به‌خێرایییه‌كی سه‌رسوڕهێنه‌ر به‌كتریا و بۆنی ناخۆش و ئاره‌قی پێیه‌كانتان له نێو پێڵاودا له‌ناو ده‌بات.\nتۆماس تۆك نوێنه‌ری ئه‌و كۆمپانیایه ده‌ڵێ، ته‌كنیكی ئۆزۆن بۆ له‌ناوبردنی ڤایرۆس و به‌كتریاكان له‌و ئامێره‌دا به‌كار هێنراوه و غازی ئۆزۆن توانایه‌كی یه‌كجار سه‌رسوڕهێنه‌ری هه‌یه بۆ له‌ناوبردنی به‌كتریا و ڤایرۆسه‌كان.


كەعبی داوا لە دەستەی دەستپاكی دەكات پەلە بكات لە یەكلایكردنەوەی دۆسەی گەندەڵی و ئەو دۆسەیانەش بكاتەوە كە تا ئێستا نەكراونەتەوە\nالاثنين 08 تشرين أول 2018 - 17:30\nحەسەن كەریم كەعبی جێگری یەكەمی سەرۆكی ئەنجومەنی نوێنەران داوای لە دەستەی دەسپاكی كرد پەلە بكات لە یەكلایكردنەوەی ئەو دۆسێیانەی پەیوەندی بەگەندەڵیەوە هەیە و ئەو دۆسێیانەش بكاتەوە كە تا ئێستا نەكراونەتەوە و دەبێت گەورە گەندەڵكاران سزابدرێن و بدرێنە دادگا.\nلەبەیاننامەیەكدا كە وێنەیەكی دەست ئاژانسی هەواڵی عێراقییە(ا ه ع) كەوتووە و لە نوسینگەی ڕاگەیاندنی كەعبی دەرچووە هاتووە لەمیانەی سەردانەكەی كەعبی كە ئەمڕۆ دووشەممە سەردانی بارەگای دەستەی دەستپاكی كردووە و چاوی بەعیزەت تەوفیق جەعفەر سەرۆكی دەستەكە كەوتووە لەسەر لێپرسینەوە گەندەڵكاران ڕێكەوتوون هەتا دەدرێنە دادگا.\nهەروەها لەوبەیاننامەیەدا هاتووە كاری لەپێشینەی ئەم خولەی پەرلەمان پاڵپشتی كاری دەزگای و چاودێری دەستەی نەزاهەیە بۆ ڕوبەڕوبونەوە و نەهێشتنی گەندەڵی و سزادانی گەندەڵكاران و پاڵپشتی كاری دەستەی چاودێری دەكات لەهەموو بوارەكاندا.\nكەعبی گوێی لە ئالیەتی كاركردن لەو بەشانەی لەناو دەستەكە هەن و ئەو ئاستەنگانە گرتووە كە دێنە بەردەم دەزگای چاودێری بە شێوەیەكی گشتی.


"له‌لایه‌ن مه‌ڵبه‌ندی كۆیه‌ی یه‌كێتیه‌وه ته‌قه به‌سه‌ر خۆپیشانده‌راندا كرا،كوژراو و برینداریش هه‌یه"\nوێنه‌ی خۆپیشانده‌ران له كۆیه\nخۆپیشاندان و ناڕه‌زایه‌تیه‌كانی ئه‌مڕۆی له‌قه‌زای كۆیه گرژی و ئاڵۆزی لێكه‌وته‌وه،هه‌روه‌ها به‌هۆی ته‌قه‌كردن به‌سه‌ر خۆپیشانده‌راندا به‌پێی زانیارییه سه‌ره‌تاییه نافه‌رمیه ته‌ندروستیه‌كان كه‌سێك كوژراوه و چوار كه‌سی دیكه‌ش له خۆپیشانده‌ران برینداربوون."\nده‌ریا محه‌مه‌د یه‌كێك له چالاكوانان و به‌شداربووی خۆپیشاندانه‌كانی ئه‌مڕۆی قه‌زای كۆیه به‌ده‌نگی ئه‌مریكای ڕاگه‌یاند،سه‌رله‌به‌یانی ئه‌مڕۆ به‌مه‌به‌ستی داواكردنی موچه و پێداویستیه سه‌ره‌تاییه‌كانی ژیان به‌شێك له‌مامۆستایان و فه‌رمانبه‌ران له‌قه‌زای كۆیه له‌به‌رده‌م به‌ڕێوه‌به‌رێتی په‌روه‌رده كۆبونه‌وه،به‌ڵام به‌ڕێوه‌به‌ری په‌روه‌رده وه‌ڵامی نه‌دانه‌وه ودواتر ده‌ست گیرا به‌سه‌ر به‌ڕێوه‌به‌رێتی په‌روه‌رده‌ی كۆیه."\nوتیشی دواتر خۆپیشانده‌ران به‌ره‌و قایمقامیه‌ت و باره‌گای پارتی و كۆمه‌ڵ و گۆڕان و یه‌كگرتوو ڕۆیشتوون و ده‌ستیان به‌سه‌ردا گرتوه و سوتێنراون(جگه له‌باره‌گای كۆمه‌ڵ و یه‌كگرتوو،به‌هۆی بونی قورئانه‌وه،ته‌نها شته‌كانیان فڕێدرایه ده‌ر."\nده‌ریا محه‌مه‌د وتیشی"به‌ڵام كاتێك خۆپیشانده‌ران چونه به‌رده‌م مه‌ڵبه‌ندی یه‌كێتی،هێزێكی زۆری ئاسایش و پێشمه‌رگه و چه‌كدار له‌وێ بوون و ته‌قه‌یان به‌سه‌ر خۆپیشانده‌راندا كرد،به‌وهۆیه‌وه دوو كه‌س به‌گوله‌ی ئه‌و چه‌كدارانه گیانیان له‌ده‌ستدا كه‌یه‌كێكیان حه‌ماڵ بوو،ئه‌وی تریان دووكانی له‌فه‌ی هه‌یه،هه‌روه‌ها چه‌ندین كه‌سیش بریندار كران كه‌نازانرێت ژماره‌یان چه‌نده؟"\nهه‌روه‌ها وتی"نه‌خۆشخانه‌ی فریاكه‌وتنی كۆیه‌ش بانگه‌وازی به‌په‌له‌ی بۆ هاوڵاتیان كردووه بۆ به‌خشینی خوێن به‌برینداره‌كان"\nبه‌ڵام به‌پێی سه‌رچاوه نافه‌رمیه ته‌ندروستیه‌كان،خۆپیشانده‌رێك برینداره،چوار كه‌سی تریش بریندارن."\nده‌نگی ئه‌مریكا په‌یوه‌ندی كرد به(ڕه‌هبه‌ر سه‌ید ئیبراهیم)به‌رپرسی مه‌ڵبه‌ندی یه‌كێتی نیشتمانی كوردستان له‌كۆیه به‌ڵام په‌یوه‌ندییه‌كه‌ی داخسته‌وه و وه‌ڵامی نه‌دایه‌وه.


"پێویسته كورد له‌ڕێی كولتووره‌وه به‌ره‌و سه‌ربه‌خۆیی هه‌نگاو بنێت"\n:: AM:10:03:10/04/2019 \nدكتۆر ئارتور روجێڤیچ فه‌یله‌سووفی پۆڵه‌ندی\nدكتۆر ئارتور روجێڤیچ نووسه‌ر و لێكۆڵه‌ری پۆڵه‌ندی، له‌میانه‌ی ئه‌م چاوپێكه‌وتنه‌دا له‌گه‌ڵ "وشه" ئاماژه به پێوه‌ندییه‌كانی كورد و پۆڵه‌ندا ده‌كات و ڕوونی ده‌كاته‌وه كه ئه‌و دوو لایه‌نه له زۆر بواردا له یه‌كتر نزیكن، وه‌ك پێی وایه ده‌بێ كورد له ڕێی كولتووره‌وه به‌ره‌و سه‌ربه‌خۆیی بڕۆن.\nئه‌م پاڵنه‌رانه چین كه وایانكردووه دۆزی كورد جێی بایه‌خ بێ لای تۆ؟\nماوه‌ی چه‌ند ساڵێك له بواری فه‌لسه‌فه‌ی یۆنانی و سۆفیگه‌ری كارم كردووه، ئه‌و دوو بواره وایان لێ كردم بایه‌خ به كوردستان بده‌م. یه‌كه‌مین هاوبه‌شیم دۆزییه‌وه له نێوان تیۆری یۆنانییه‌كان له‌باره‌ی دروستبوونی گه‌ردوون و دیدگای ئێزیدییه‌كان بۆ گه‌ردوون. دووه‌م كوردستان شوێنێكه رێبازی سۆفیگه‌ری زۆر تێیدا سه‌ری هه‌ڵداوه، ئه‌وه‌ش پێوه‌ندی هه‌یه به بایه‌خه‌كانی من بۆ سۆفیگه‌رێتی.\nكه‌واته بۆچوون و تێڕوانینت له‌باره‌ی گه‌لی كورده‌وه چییه؟\nكورد به خه‌ڵكانێكی زیره‌ك و خاوه‌ن پڕۆژه و بیرۆكه ده‌زانم كه به ئاشكرا جیاوازن له‌گه‌ڵ نه‌ته‌وه‌كانی تری نیشته‌جێی رۆژهه‌ڵاتی ناوه‌ڕاست، واته ناسنامه‌یه‌كی دیاریان هه‌یه كه وا ده‌كات هه‌م سۆز و هه‌م عه‌قڵانییه‌تیان جیاواز بێت له‌گه‌ڵ ئه‌وانی تر. بۆ نموونه له‌گه‌ڵ عه‌قڵانییه‌تی عه‌ره‌ب. تا ئاستێكی زۆر پێوه‌ندی هه‌یه به تێگه‌یشتنیان له ئازادی و شانازی به‌خۆكردن كه پێشتر باسم كرد. به‌ڵام به‌داخه‌وه هه‌ندێك جار ئه‌و شانازی و هه‌سته له‌ناكاو و كتوپڕه كه هه‌ندێك جار به‌شێوه‌یه‌كی نه‌رێنی كار ده‌كاته سه‌ر سیاسه‌ت، له بری ئه‌وه‌ی بیكه‌ن به لێكتێگه‌یشتن، ده‌كه‌ونه ململانێی ناوخۆیی، ئه‌وه‌ش ده‌بێته هۆی رێگرتن له گه‌شه‌ی كۆمه‌ڵایه‌تییان.\nبه‌شێوه‌یه‌ك له شێوه‌كان ئه‌مه هاوشێوه‌ی سیاسه‌تی پۆڵه‌ندییه كه تێیدا له‌ماوه‌ی چه‌ند سه‌ده‌ی رابردوو گه‌لی پۆڵه‌ندا تێنوێتی و تامه‌زرۆیی بۆ ئازادی، وای لێ كردوون و هێشتایش وایان لێ ده‌كات له بری ئه‌وه‌ی به‌شێوه‌یه‌كی سیسته‌ماتیك وڵات دروست بكه‌ن و به‌یه‌ك ئاراسته بڕۆن، كه‌چی سه‌ركرده جیاوازه‌كان رووبه‌ڕووی یه‌كتری ده‌بنه‌وه، به‌هۆی ئه‌مه‌وه ئێمه له جێی خۆمان وه‌ستاوین و گه‌شه ناكه‌ین. له هه‌مان كاتدا نه‌ته‌وه‌ی تر هه‌ن كه ئه‌و ئاره‌زووی ئازادی زۆر كه‌متره تێیاندا، به‌ڵام به‌شێوه‌یه‌كی زۆر رێكوپێك وڵاته‌كانیان پێشكه‌وتن به‌خۆوه ده‌بینێ.\nئازادی تاكه‌كه‌سی و شانازی هه‌ردووكیان گرنگن، به‌ڵام ئه‌گه‌ر كه‌سه‌كه سه‌ركرده‌ی گرووپێك بێت، ده‌بێت ئه‌وه بزانێ هه‌ندێك جار كۆمه‌ڵگه له هه‌مووی گرنگتره.\nبه‌پێی گوته‌كانت پرسیاری ئه‌وه‌م لا دروست ده‌بێ كه ئایا هیچ لێكچوویه‌ك ده‌بینی له نێوان كوردستان و پۆڵه‌ندا؟\nبه‌ڵێ، چیرۆكمان هاوشێوه‌یه، ئێمه پێوه‌ستین به شتێكی زۆر گرنگ، به بۆچوونی من پۆڵه‌ندییه‌كان له نێوان وڵاتانی ئه‌وروپا به‌درێژایی سه‌ده‌كان به‌و خه‌سڵه‌ته ده‌ركه‌وتوون كه خۆشه‌ویستییه‌كی مه‌زنیان هه‌یه بۆ ئازادی و ده‌توانن قوربانی به ژیانیان بده‌ن بۆی، تێبینیم كردووه هه‌مان خه‌سڵه‌ت له كورددا هه‌یه بۆ ئازادی، ئه‌مه‌ش ئه‌وه‌م به‌رچاو ده‌خات كه تایبه‌تمه‌ندییه‌كی هاوبه‌ش و سه‌ره‌كی و بنه‌مای هه‌ردوو كۆمه‌ڵگه‌كه‌مانه، هه‌ر ئه‌مه هۆی ئه‌وه‌یه كه پۆڵه‌ندییه‌كان هه‌ست به رازمه‌ندبوون ده‌كه‌ن له هاوبه‌شییان له‌گه‌ڵ كورده‌كان، له‌به‌رئه‌وه ده‌بینن خه‌ڵكانێك هه‌مان وزه‌یان تێدایه بۆ ژیان كه ده‌بێ هه‌ست به سه‌ربه‌ستی بكه‌ن، له‌به‌ر ئه‌م هۆیه‌یه كه هه‌میشه ده‌وڵه‌تێكی سه‌ربه‌خۆ گرنگ بووه لای پۆڵه‌ندییه‌كان و وا ده‌كات له ئاواتی كورده‌كان تێبگه‌ین.\nله ماڵباتی خۆم وه‌ك نموونه له ڕاپه‌ڕینی وارشۆ جه‌نگاوه‌رێكمان گیانی به‌خشی ته‌مه‌نی ١٧ ساڵ بوو، له‌گه‌ڵ قوربانیدانی ژماره‌یه‌كی زۆری پۆڵه‌ندی تر له جه‌نگ و خه‌باتكردندا دژی ئه‌ڵمانه‌كان. ئه‌مه پێی گوتین كه ته‌واوی ماڵباته‌كه‌مان له‌سه‌ریان بوو ئه‌م رێی به‌ره‌نگاربوونه‌وه بگرنه به‌ر له دژی هه‌ر كه‌سێك كه هه‌ڕه‌شه‌ی له ئازادیمان بكردایه یا بیویستایه خۆی به‌سه‌رماندا بسه‌پێنێ.\nبابه‌ته‌كانت له‌باره‌ی چییه‌وه‌یه؟\nمامه‌ڵه‌ی من به‌شێوه‌یه‌كی سه‌ره‌كی له‌گه‌ڵ ئێزیدییه‌كانه چ ئه‌وانه‌ی له كوردستانی عێراق یا توركیا ده‌ژین هه‌روه‌ها جۆرجیا و ئه‌رمینیا، من گرنگی ده‌ده‌م به ئاینیان، مێژووی ڕه‌سه‌نیان، هه‌روه‌ها پێوه‌ندییان له‌گه‌ڵ كورد و عه‌ره‌بدا. پێزانینم هه‌یه كه له سه‌رده‌می رژێمی سه‌دام هه‌وڵی ته‌عریبكردنی ئێزیدییه‌كان درا، به‌ڵام كورده‌كانیش ئه‌م هه‌وڵه‌یان دا به كوردی بكرێنه‌وه. من هه‌وڵی ئه‌و پشكنینه ده‌ده‌م كه بزانم ناسنامه‌ی ئێزیدییه‌كان چییه و ناسنامه‌ی ئه‌وانیتر چییه، هاوشێوه‌كانیان كێن، كورد، عه‌ره‌ب و نه‌ته‌وه‌كانی تر كه له كوردستان نیشته‌جێن، نموونه‌ی سابیئه، ئاشووری و ئه‌رمه‌ن، گرنگی به پرسی كۆچی ئێزیدییه‌كان ده‌ده‌م له شێخان له ڕێی سه‌رهه‌د (ناوچه سنوورییه‌كانی نێوان توركیا و ئه‌رمینیا)، هه‌روه‌ها باشووری قه‌وقاز، ئه‌مساڵ سرووتی ئاینی ئێزیدییه‌كانم به پۆڵه‌ندی چاپ كرد.\nهیچت له‌باره‌ی كوردستان نووسیوه یا هه‌ر توێژێكی كۆمه‌ڵگه‌كه‌ی؟\nوتاری زۆرم بڵاو كردوونه‌ته‌وه له‌باره‌ی ئێزیدی، ئاینیان، ناسنامه و ڕه‌گه‌زیان، هه‌روه‌ها كۆچیان له باشووری قه‌وقازه‌وه، مایه‌ی بیرهێنانه‌وه‌یه تۆژینه‌وه‌یه‌كی تایبه‌تم له‌باره‌ی سه‌ری ساڵی ئێزیدی/ باكگڕاوندی گه‌ردوونی چوارشه‌مه‌سووری. هه‌روه‌ها مرواری ده‌بیته هێلكه كرد. وتاری زانستی له‌باره‌ی ئیتنیكی ئێزیدی (نه‌ته‌وه‌ی سوور)، له كتێبی (پێداچوونه‌وه‌ی كولتوور و ناسنامه‌كانی كوردستان) به هاوكاری له‌گه‌ڵ هاوڕێكانم سه‌رنووسه‌ر (دكتۆره یۆئه‌ننا بۆخێنسكا) له خانه‌ی چاپی نێوده‌وڵه‌تی به چاپ گه‌یاند، سه‌رباری چالاكی زانستی ورد، هه‌ستاوم به كردنه‌وه‌ی دوو پێشانگه له‌باره‌ی ئاینی ئێزیدی، یه‌كیان له كراكۆڤ و ئه‌وی تریان له وارشۆ، ئێسته‌یش كتێبێك ده‌نووسم له‌باره‌ی ئه‌فسانه‌ی گه‌ردوونی و دانراوه سه‌ره‌تاییه‌كانی ئێزیدی.\nئاستی پێوه‌ندی نێوان كوردستان و پۆڵه‌ندا چۆن ده‌بینی؟\nمایه‌ی سه‌رسوڕمانی منه كه ئه‌م پێوه‌ندییه نزمه، یا زۆر مامناوه‌نده، به له‌به‌رچاوگرتنی سه‌رجه‌م لێكچووی كاراكته‌ری و مێژوویی كه ده‌بوو زۆر له‌وه به‌رزتر بووایه، پێم وایه فاكته‌ری سه‌ره‌كی كه وایكردووه ئاستی ئه‌م پێوه‌ندییه به‌رز نه‌بێته‌وه، ئه‌و ئاڵۆزی و ناڕێكییه‌یه له پرسی حوكمی خۆیی كورده‌كاندا هه‌یه، بۆ نموونه به له‌به‌رچاوگرتنی یاسای نێوده‌وڵه‌تی ئه‌م هه‌رێمه وڵاتێكی سه‌ربه‌خۆ نییه تا پۆڵه‌ندا له‌گه‌ڵیدا بچێته ناو پێوه‌ندییه‌كی ئابووری هاوتا، به‌مشێوه‌یه سیاسه‌تی پۆڵه‌ندا ده‌چێته ژێرباری پێوه‌ری دیاریكراوی نێوده‌وڵه‌تی، ئه‌مه‌ش وایكردووه باره‌كه به‌مشێوه‌یه بێت. فاكته‌رێكی تر پێوه‌ندی به زمانه‌وه هه‌یه كه بریتییه له كه‌موكوڕی تایبه‌تمه‌ند و شاره‌زا له كرمانجی و سۆرانی، زۆر به كه‌می به‌ره‌و ئه‌و ئاراسته هه‌یه، له پۆڵه‌ندا ته‌نیا یه‌ك سه‌نته‌ری لێكۆڵینه‌وه هه‌یه له كراكۆڤ كه من تێیدا ئه‌ندامم هه‌وڵی تۆژینه‌وه ده‌ده‌ین له‌باره‌ی كوردستان و زمانه‌كه‌ی.\nپێشبینیت بۆ داهاتووی كوردستان چییه؟\nزۆر گه‌شبین نیم، به‌ڵام پێم وایه هه‌ریه‌ك له یاریكه‌رانی ناوچه‌كه رێ به دروستبوونی ده‌وڵه‌تی كوردی ناده‌ن، چونكه زۆر له به‌رژه‌وه‌ندییه‌كانیان له ده‌ست ده‌ده‌ن، ئه‌وه‌ش به‌مانای ئه‌وه نییه كه ده‌رفه‌ت نییه بۆ سه‌رهه‌ڵدانی ده‌وڵه‌تی كوردی، به‌ڵام پێویسته كورده‌كان ئه‌وه بزانن كه ته‌نیا ده‌توانن خۆیان سه‌ركردایه‌تی خۆیان بكه‌ن و پشت به هیچ هاوپه‌یمانییه‌ك نه‌به‌ستن، چونكه ئه‌وان لاوازترن له‌م وڵاتانه و وڵاته به‌هێزه‌كان به‌رژه‌وه‌ندی پێچه‌وانه‌یان هه‌یه.\nپێویسته یه‌كه‌مجار فۆكۆس بخه‌نه سه‌ر فێركردن و بڵاوكردنه‌وه‌ی داهێنانی كولتووری، هه‌روه‌ها وه‌رگێڕانی كاره‌كانیان بۆ سه‌ر زمانه‌كانی تر، فیلمسازیی بكه‌ن له‌باره‌ی كوردستان، بۆ گه‌یشتن به گه‌وره‌ترین ژماره له سوودمه‌ندان، به كورتی له وشه‌یه‌كدا ده‌ڵێم، له ڕێی كولتووره‌وه به‌ره‌و سه‌ربه‌خۆیی بڕۆن.\nهیچ پلان یا پڕۆژه‌ی ترت له‌باره‌ی كوردستان هه‌یه؟\nئاخاوتن له‌باره‌ی پلان ئاسانه، كتێبێك ده‌نووسم له‌باره‌ی ڕیشه كۆنه‌كانی ئاینی ئێزیدی و ده‌مه‌وێ چاپی بكه‌م به زمانی ئینگلیزی. پاش ئه‌وه راسته‌وخۆ پلانم بۆ ئاماده‌كردنی له چاپدانی یه‌كێك له رۆژه‌كانی جه‌ژنی ئێزیدییه، به‌ڵام پێویستم به كاته، ئه‌گه‌ر خه‌رجیم ده‌ستكه‌وت بۆ ئاماده‌كردنی كتێبێك له‌باره‌ی ڕه‌گه‌زی سۆفیگه‌ری له ئاینی ئێزیدیدا كار ده‌كه‌م.\nدكتور ئارتور روجیێڤیچ نووسه‌ر و لێكۆڵه‌ری پۆڵه‌ندی، ئێزیدۆلۆجیست، ئه‌نسرۆپۆلۆجیستی كولتووری. ده‌رچووی دوو كۆلیژ له زانكۆی وارشۆ، ئینستیتیوتی فه‌لسه‌فه، هه‌روه‌ها ئینستیتیوتی ئه‌نترۆپۆلۆجیای كولتووری، ئێسته پرۆفیسۆری یاریده‌ده‌ره له ئینستیتیوتی توێژینه‌وه‌ی رۆژهه‌ڵاتی له زانكۆی یه‌گه‌لۆنیان.\nكار له‌سه‌ر ئێزیدییه‌كان و پێوه‌ندییه‌كانی فه‌لسه‌فه‌ی یۆنانی، بزووتنه‌وه‌كانی فه‌لسه‌فه‌ی ئاینی له رۆژهه‌ڵاتی ناوه‌ڕاست ده‌كات. هه‌روه‌ها توێژینه‌وه‌ی مه‌یدانی له عێراق و توركیا و جۆرجیا و ئه‌رمینیا ده‌كات.\nوشه/ دیمانه- زیاد عه‌بدولقادر گه‌ردی


کۆمیته‌ی قه‌یرانی سۆسیالدیموکراته‌کان پێشنیازه‌کانیان ڕاگه‌یاند - Radio Sweden Kurdish - ڕادیۆی سوید - Radyoya Swêdê | Sveriges Radio\nکۆمیته‌ی قه‌یرانی سۆسیالدیموکراته‌کان پێشنیازه‌کانیان ڕاگه‌یاند\nبڵاو کرایه‌وه tisdag 15 februari 2011 kl 13.14\nسۆسیالدیموکراته‌کان کار ده‌که‌نه دروشمی سه‌ره‌کی و ده‌گه‌ڕێنه‌وه سه‌ر بنه‌ماکانی سۆسیالدیموکراتی کۆن ، له‌وێوه سۆسیالدیموکراتێکی نوێ پێک ده‌هێنرێت. ئه‌مه له پێشنیازه‌کانی کۆمیته‌ی قه‌یرانی سۆسیالدیموکراته‌کانه که ئه‌مڕۆ ئاشکرایان کرد.\n- من پێم وایه ئه‌رده‌لان شه‌که‌رابی ده‌ڵێت گرنگه بچینه‌وه سه‌ر په‌یامه سه‌ره‌کییه‌که‌ی خۆمان که له‌به‌رگرتنی کاره ئه‌ویش بۆ پێکهێنانی کۆمه‌ڵگه‌یه‌ک که ئه‌وه‌ی توانای کاری هه‌بێت بواری بۆ بڕه‌خسێنرێت.\nشه‌که‌رابی پێشتر سه‌رۆکی ڕێکخراوی سه‌رانسه‌ری لاوانی سۆسیالدیموکرات بوو، ئێستا یه‌کێکه له به‌ڕێوه‌به‌رانی کۆمیته‌ی قه‌یران که له دوای هه‌ڵبژاردنه‌کانی مانگی سێپته‌مبه‌ری ڕابوردووه‌وه بۆ لێکۆڵینه‌وه له شکستی سۆسیالدیموکراته‌کان پێک هێنراوه. شه‌که‌رابی جه‌خت له‌وه ده‌کاته‌وه که پارته‌که‌ی ده‌بێت سیاستی خۆی سه‌باره‌ت به پرسی دابینکردنی کار توندتر و ڕوونتر بکاته‌وه و به بیرو پێشنیازی نوێیه‌وه بێته پێش.\nهه‌ر له‌و ڕاپۆرته‌دا که کۆمیته‌ی قه‌یرانی سۆسیالدیموکراته‌کان ئه‌مڕۆ ئاشکرایان کرد پێشنیازێکی تر کراوه که جه‌ختکردنه‌وه‌یه له به‌رزکردنه‌وه‌ی باج، ئه‌وه‌یش به‌و ئامانجه‌ی که سه‌رمایه‌گوزاری له که‌رتی گشتی و بۆ خزمه‌تی سیستێمی خۆشگوزه‌رانی په‌ره پی بدرێت و کاسه‌ی ده‌وڵه‌ت بۆ ڕاگرتنی سیستێمی خانه‌نشینیش به‌هێزتر بکرێت. ئانا یوهانسۆن یه‌کێکه له به‌ڕێوه‌به‌رانی کۆمیته‌ی قه‌یران و باس له گرنگی ئه‌م پرسه ده‌کات.\n- ئه‌گه‌ر ئامانجمان به‌رزکردنه‌وه‌ی ئاستی کوالیتی و چۆنیه‌تی بێت بۆ نموونه له بواری فێرگاکان، ڕێگاوبان و هێڵه ئاسنینه‌کان، هه‌روه‌ها کوالیتی و ئاستی خزمه‌تگوزارییه‌کان له بواری ته‌ندروستی و سه‌رپه‌رشتی به‌ساڵاچوواندا ناکرێت چاو بنوقێنین و وابزانین ئه‌م کارانه به خۆڕایی ده‌برێت به ڕێوه.\nبه‌ڵێ مۆناسالین سه‌رۆکی پێشووی سۆسیالدیموکراته‌کانیش هه‌ر وای وت، ده‌بێت له‌گه‌ڵ ده‌نگده‌رانماندا سیاسه‌تێکی ڕوونترمان هه‌بێت و سیاستی باج دابڕێژینه‌وه، سالین دوای هه‌ڵبژاردنه‌کان ڕاشکاوانه ڕه‌خنه‌کانی سه‌باره‌ت به‌و سیاسه‌تی باجه ده‌ربڕی که دوو پارته‌که‌ی تری به‌ره‌که‌ی ژینگه و چه‌پ جه‌ختیان لێ ده‌کرده‌وه و بۆ نموونه داوای باجی موڵکوماڵیان ده‌کرد. ژماره‌یه‌ک له سه‌رانی سۆسیالدیموکراته‌کان هاوڕای سالین بوون و ڕه‌خنه‌یان له هاوپه‌یمانێتییه سه‌وزوسوره‌که و به‌رنامه‌ی هه‌ڵبژاردن گرت.\nهه‌ڵبژاردنه‌که‌ی 2010 و شکسته‌که‌یان که ئیتر لێکۆڵینه‌وه لێی و گرنگی هێنانه‌کایه‌ی سیاستێکی نوێ بووه ڕاستییه‌کی حاشا هه‌ڵنه‌گر. هه‌ر بۆیه کۆمیته‌ی قه‌یران پێکهێنرا که به نیازه سۆسیالدیموکراته‌کان له سیاسه‌تی به‌رگرییه‌وه به‌ره‌و باوه‌ڕبه‌خۆبوون به‌رێت.\n- زیاد له پێویست سیاسه‌تی به‌رگریمان په‌یڕه‌و کرد، ئاننا یوهانسۆن به ڕێوه‌به‌ری گرووپی قه‌یران ده‌ڵێت له بنه‌ما و بیروباوه‌ڕی پارته‌که دوورکه‌وتووینه‌ته‌وه و باوه‌ڕێکی ئه‌وتۆشمان به‌خۆمان نه‌بوو. ئه‌م سیاسه‌ته ده‌بێت بگۆڕێت و له‌گه‌ڵ ڕه‌وت و ڕۆحی سه‌رده‌مدا بگونجێنرێت، به کوردییه‌که‌ی سۆسیالدیموکراتی پیر بووه و نوێ بوونه و ڕۆحێکی لاوی گه‌ره‌که. سالین گوێی له‌م ده‌نگه لاوانه گرت و پۆستی سه‌رۆکایه‌تی پاش ناڕه‌زاییه‌کان جێهێشت، ئاخر له ماوه‌ی سه‌دساڵی مێژووی ئه‌و پارته‌دا شکستی وای وه‌ک هه‌ڵبژاردنه‌کانی 2010 ی به خۆوه نه‌بینیبوو.\nئه‌م سستییه چیتر قوبوڵ نییه به‌ڵام سۆسیالدیموکراتێکی نوێی پێویسته که بۆ نموونه جگه له پێداچوونه‌وه‌ی سیاسه‌تی باج که کۆمیته‌ی قه‌یران پێشنیازیان کردووه له‌گه‌ڵ به‌ره‌ی ڕاستتدا هاوکاری بکرێت، پێشنیازێکی تریان کردووه که ده‌بێت له پرسی قازانجی که‌رتی تایبه‌تیش بکۆڵرێته‌وه بۆ نموونه له بواری فێرگاکاندا ته‌نها پرسی چۆنییه‌تی مه‌رج نه‌بێت به‌ڵکه سنورێکیش بۆ ئاستی قازانجی داراییشیان دیاری بکرێت.\n- ئاننا یوهانسۆن ده‌ڵێت نابێت ڕێ بدرێت کارگه و کۆمپانیاکان خۆ له باج بدزنه‌وه و قازانجه‌کانیان بنێرنه وڵاتانی تر به‌و شێوه‌یه له سیستێمی باجی سویدی خۆ بدزنه‌وه.\nبه‌ڵێ با گرنگی به که‌رتی خزمه‌تگوزاری بدرێت و بوار بۆ سه‌رمایه‌گوزاری کارگه بچوک و مامناوه‌نده‌کان بکرێته‌وه هه‌روه‌ها پرسی بیمه‌ی بێکاری ئاکاسا باشتر بکرێت به‌ڵام، ئه‌مه مانای نزیکبوونه‌وه نییه له سیاسه‌تی به‌ره‌ی ڕاست، نه خێر به پێچه‌وانه‌وه.\n- به پێچه‌وانه‌وه ئێمه ده‌بێت بگه‌ڕێنینه‌وه سه‌ر بنه‌ماکانی سۆسیالدیموکراتی کۆن، که ئه‌ویش به‌ڕای ئه‌رده‌لان شه‌که‌رابی گرنگیدانه به پرسی کار و به‌رگرتن له بێکاری هه‌روه‌ها نه‌هێشتنی ناعه‌داله‌تی چینایه‌تییه.\nئه‌مانه هه‌ندێک بوون له‌و پێشنیازانه‌ی کۆمیته‌ی قه‌یرانی سۆسیالدیموکراته‌کان ئه‌مڕۆ ئاشکرایان کردووه. جێی وه‌بیر هێنانه‌وه‌یه که ئه‌رکی کۆمیته‌ی قه‌یران لێکۆڵینه‌وه‌یه له سیاسه‌تی پارته‌که، لێکۆڵینه‌وه له ده‌رئه‌نجامه‌کانی هه‌ڵبژاردن، لێکۆڵینه‌وه له هه‌یکه‌لی رێکخراوه‌یی پارته‌که و تێڕوانینی سیاسه‌تی جیهان و گفتگۆ نانه‌وه.\nکۆمیته‌که له چوار گرووپ پێک هاتووه و دوا ڕاپۆرتی ئه‌م کۆمیته‌یه ده‌بێته بنه‌مای داڕشتنی سیاسته‌ی داهاتووی سۆسیالدیموکراته‌کان که له کۆنگره‌ی ئاوارته‌ی ئه‌و پارته‌دا و له مانگی مارسی داهاتودا گفتوگۆی له‌سه‌ر ده‌کرێت. هه‌ر له‌و کۆنگره‌یه‌دایه سه‌رۆکێکی نوێ له بری مۆنا سالین دیاری ده‌کرێت.


لە ڕابردو لە ئێستادا نەتوانراوە سود لە پشتگیریە نێودەوڵەتیەکان وەربگرین - هاوپەیمانی نیشتمانی\nله‌گه‌ڵ په‌سه‌ندكردنی بودجه رێكه‌وتنی هه‌ولێر و به‌غدا ده‌چێته‌واری جێبه‌جێكردنه‌وه\nدوو وێستگەی بەرهەمهێنانی غاز لە سوریا خراونەتەکار\nكەشناسی هەرێم هۆشداری دەداتە هاوڵاتیان و شۆفێران\nكەنەدا پێشوازی لە یەك ملیۆن پەنابەر دەكات\nسەرۆک کۆمار نوسراوێک دەداتە سەرۆکی پەڕلەمان\nسبەی پەرلەمان بۆ 3 مەبەست كۆدەبێتەوە\nسەبارەت بە بڵاوکراوەکە یەکێتی زانایان ڕوونکردنەوە دەدات\nفارس عیسا: هێشتا سه‌رۆكوه‌زیرانی نوێ یه‌كلایی نه‌بووەته‌وه\nعەبدولمەهدی سزاكانی ئەمریكا بۆسەركردەكانی حەشدی شەعبی رەتدەكاتەوە\nهاوپەیمانێتیەكەی سەدر جارێكی دیكە كاندیدی سەرۆك وەزیران رەتدەكەنەوە\nلە ڕابردو لە ئێستادا نەتوانراوە سود لە پشتگیریە نێودەوڵەتیەکان وەربگرین\n1, ته‌مموز 2019\nئەندامێکی ئەنجومەنی سیاسی هاوپەیمانی رایگەیاند ” پێویستە کورد تاکتیکی کاتی بەکار بهێنێت و لەم کاتەدا سود لەو پشتگیریەی ئەمریکا وەربگرێت و بە قازانج و بەرژەوەندی خۆی بەکار بهێنێت”.\nعوسمان گوڵپی ئەندامی ئەنجومەنی سیاسیی هاوپەیمانیی نیشتمانی تایبەت بە ئەنجامی کۆبونەوەی G20 و پشتگیری ئەمریکا لە کوردان لە لایەن دۆناڵد ترەمپەوەبە دیجیتاڵ میدیای “لە ڕابردو لە ئێستادا هەرکەسێک و هەر لایەنێک پشتگیری کورد بکات خاڵێکی ئیجابی و باشە، بەڵام لە ڕابردودا بەهۆی ئەوەی سیاسەتێکی تەندروست نەبووە نەتوانراوە سود لەو پشتگیریە نێودەوڵەتیانە وەربگرین، یان بتوانین بیکەین بە پشتگیریەکی دامەزراوەیی”.\nهاوکات ڕونیشیکردەوە “نابێت ئەوە لەبەرچاو نەگیرێت پشتگیری وڵاتانی زلهێز پشتگیریەکە لەسەر بنەمای بەرژەوەندیەکانی خۆی لە ناوچەدا سەرچاوە دەگرێت، بۆیە گرنکە زۆر سود لەو پشتگیریانە وەربگیرێت بەڵام ناشبێت پشتی پێببەسرێت چونکە سنوری پشتگیریەکانیان تا سنوری بەرژەوەندیەکانیانە”.\nناوبراو ئاماژەی بۆ ئەوەشکرد “پێویستە کورد تاکتیکی کاتی بەکار بهێنێت و لەم کاتەدا سود لەو پشتگیریەی ئەمریکا وەربگرێت و ململانێکانی وڵاتان بە قازانج و بەرژەوەندی خۆی بەکار بهێنێت و بتوانێت بەباشترین شێواز سودی لێوەربگرێت”.\nئەمە لە کاتێکدایە لە دوای کۆبوونەوەی لوتکەی G20 دۆناڵد ترامپ سەرۆکی ئەمریکا ڕایگەیاند “کورد ڕۆڵێکی گرنگی هەبووە لە ڕوبەڕوبوونەوەی تیرۆر و لە ناوبردنی ڕێکخراوی تیرۆرستی داعش شانبەشانی هێزی ئەمریکا و وڵاتان بۆیە پرسی لەناوبردنی یەکجاری کوردم لەخەیاڵی تورکیادا سڕیەوە”.\nته‌رمی 50 كه‌س له گۆڕێكدا دۆزرایه‌وه\n15, كانونی یه‌كه‌م 2019\nعەقڵی سیاسی یان سیاسی عاقڵ\nبەپەلە: هاوپەیمانێتییەکەی سەدر هۆشداری دەداتە سەرۆککۆمار\nدابەشكردنی مووچەی مانگی ئەیلول خێراتر دەكرێت\nئەمڕۆ مووچەی وەزارەتی پەروەردە دابەشدەکرێت\nئەنجومەنی سیاسی هاوپەیمانی تاوتوێی بارودۆخی عێراق و هەرێمی کوردستانی کرد\nکۆمسیۆنەکانی ئەنجومەنی نوێنەران تاوتوێی کاروباری ناوخۆی هاوپەیمانی و دۆخی ناوچەکەیانکرد\nنیشانەکانی توشبوون بە سورێژە\nئەنجوومەنی نوێنەرانی هاوپەیمانی تاوتوێی چەند بابەتێکی گرنگی کرد


له ئاکامی زنجیره‌یه‌ک هێرش له به‌غدا و موسڵ 17 که‌س ده‌کوژرێن\nله ئاکامی زنجیره‌یه‌ک هێرشی خۆکوژی له به‌غدا و موسڵ بۆته هۆی کوشتنی به لایه‌نی که‌مه‌وه 17 که‌س.\nیه‌کێک له هێرشه خۆکوژییه‌کان له‌ناو پاسێک له ناوه‌ندی به‌غدا ڕوویدا. هه‌ر به ته‌قینه‌وه‌ی بۆمبه‌که به لایه‌نی که‌مه‌وهه 12 که‌س گیانیان له ده‌ستداوه. له باشوری به‌غداش، بۆمبێکی لاڕێ ته‌قیوه‌ته‌وه و له ئاکامدا سه‌ربازێکی ئه‌مریکی له نزیک شاری که‌ربه‌لا کوژراوه.\nله موسڵیش، پێنج عێراقی کوژراوه و ده‌یان که‌سی دیکه بریندار بوون کاتێک بۆمبێک له ناو چێشتخانه‌یه‌کدا ته‌قیوه‌ته‌وه. ئه‌فسه‌رێکی پۆلیسی عێراقیش له نێو کوژراوه‌کاندا بووه.\nهه‌ر ئه‌مڕۆ دووشه‌ممه، باڵیۆزی ئه‌مریکی له عێراق، زاڵمای خه‌لیل زاد، ڕێبه‌رانی عێراقی هۆشدار کرده‌وه و گوتی ئه‌مریکا ئاره‌زووی بوونی تایفه‌گه‌ری یان میلیشیا له ناو حکومه‌تی عێراقی و هێزه‌کانی ئاسایش دا ناکات.\nزۆربه‌ی لایه‌نه سیاسیه‌کانی عێراقیش هێشتا نه‌گه‌یشتونه‌ته ڕێکه‌وتنێک له‌سه‌ر پێکهێنانی حکومه‌تێکی یه‌کگرتوو. په‌رله‌مانی نوێی وڵاته‌که بڕیاره ڕۆژی شه‌ممه‌ی داهاتوو، یه‌که‌م کۆبونه‌وه‌ی ڕه‌سمی خۆی ساز بکات.


چوونە دەرەوە لە هەردوو پارێزگاری ئێستا و پێشووی كەركوك قەدەغە دەكرێت\n2020-09-15 10:08 187 جار بینراوە کۆمێنت\nدەستەی دەستپاكی عیراق رایگەیاند، لەبەرئەوەی لەكاتی دروستكردنی خوێندنگەیەكدا پارەیەكی زۆر بەهەدەر دراوە، فەرمانی دەستگیركردن بۆ 23 فەرمانبەر و رێگریكردن لەگەشتكردن بۆ پارێزگاری كەركوك و بەڕێوەبەری یەكێك لە خوێندنگەكان دەرچووە.\nدەستەكە ئەمڕۆ سێشەممە 15-9-2020، لە بەیاننامەیەكدا ئاشكرایكرد، دادگای لێكۆلینەوەی تایبەت بە دۆسیەیەكی دەستپاكی لە كەركوك، فەرمانیكردووە بە ئامادەبوونی پارێزگاری كەركوك و بەرێوەبەری بینای قوتابخانەكان لە پارێزگاكە، بەپێی ماددەی (340)ی یاسای سزادان.\nئاماژەی بەوەشكردووە، هۆكاری ئەو بڕیارە بوونی بەهەدەردانی داهاتی گشتییە لە پرۆسەی دروستكردنی قوتابخانە بەرێگەی بینای ئامادەكراو كە دراوە بە یەكێك لە كۆمپانیا بیانییەكان بەبودجەی (57,894,000,000) ملیار دینار.\nدەستەی نەزاهە ئەوەشی خستەڕوو، فەرمانەكە پارێزگاری پێشووی كەركوكیش دەگرێتەوە، لەگەڵ دەركردنی فەرمانی دەستگیركردن و رێگریكردن لە گەشت بۆ 23 فەرمانبەری بەڕێوەبەرایەتی گشتی پەروەردە كە بەرێوەبەری گشتی پێشتری تێدایە.\nدۆسیەكە تایبەتە بە دروستكردنی 25 قوتابخانە لەسەر شێوەی بینای ئامادەكراو كە دراوە بە كۆمپانیایەكی بیانی و كۆتایی مانگی رابردوو دەستەی نەزاهە لێكۆڵینەوەكانی لەو بارەیەوە دەستپێكرد.\nدەستەكە ئەوكات ئاشكرایكردبوو، كۆمپانیاكە گۆڕانكاریی لە نەخشەی سەرەكیدا كردووە و ژمارەی قوتابخانەكانی بۆ 18 قوتابخانە كەمكردۆتەوە و رووبەرەكەشی دەستكاری كردووە، بەپێچەوانەی بەندەكانی گرێبەستەكە، بەبێ وەرگرتنی رەزامەندی لە وەزارەتی پلاندانان.


04:43 - 19/05/2022\nپاش ئه‌وه‌ی ئه‌نجومه‌نی وه‌زیران ره‌زامه‌ندی له‌سه‌ر دورخستنه‌وه‌ی عه‌ممار جبوری له پۆستی پارێزگاری سه‌ڵاحه‌دین ده‌ربڕی، ئه‌نجومه‌نی نوێنه‌رانیش به‌زۆرینه‌ی ده‌نگی ره‌های ئه‌ندامان بڕیاره‌كه‌ی ئه‌نجومه‌نی وه‌زیرانی په‌سه‌ندكرد.\nبه‌وته‌ی سه‌رچاوه‌یه‌كی په‌رله‌مان، له‌كۆبونه‌وه‌ی ئه‌مڕۆی په‌رله‌مانی عێراقدا، به‌زۆرینه‌ی ره‌های ده‌نگی ئه‌ندامانی په‌له‌مان عه‌ممار جبوری له‌پۆستی پارێزگاری سه‌ڵاحه‌دین دورخراوه‌ته‌وه و هۆكاره‌كه‌شی بۆئه‌وه بۆ خراپ به‌ڕێوه‌بردنی پارێزگاكه و به‌هه‌ده‌ردانی سامانی گشتی وڵات ده‌گه‌ڕێته‌وه.\nپێشتر ئه‌نجومه‌نی وه‌زیران ره‌زامه‌ندی ده‌ربڕیبو، له‌سه‌ر دورخستنه‌وه‌ی عه‌ممار جبوری له‌پۆستی پارێزگاری سه‌ڵاحه‌دین\nئه‌و سه‌رچاوه‌یه باسی له‌وه‌شكرد، پێشتر ئه‌نجومه‌نی وه‌زیران ره‌زامه‌ندی ده‌ربڕیبو، له‌سه‌ر دورخستنه‌وه‌ی عه‌ممار جبوری له‌پۆستی پارێزگاری سه‌ڵاحه‌دین و دواتریش به‌نوسراوێك ئاراسته‌ی ئه‌نجومه‌نی نوێنه‌رانی كردبو.\nعه‌ممار جبوری تائێستاش وه‌ك پارێزگاری سه‌ڵاحه‌دین ئه‌ركه ئیدارییه‌كانی خۆی جێبه‌جێده‌كات\nله‌لای خۆیه‌وه، سه‌رچاوه‌یه‌كی نزیك له پارێزگاری له‌كارلادراوی سه‌ڵاحه‌دین رایگه‌یاندوه، عه‌ممار جبوری تائێستاش وه‌ك پارێزگاری سه‌ڵاحه‌دین ئه‌ركه ئیدارییه‌كانی خۆی جێبه‌جێده‌كات، دوای گه‌یشتنی فه‌رمانی كارگێڕی كه ره‌زامه‌ندی ئه‌نجومه‌نی وه‌زیران له‌خۆده‌گرێت بۆ ده‌ركردنی، ئه‌ركه‌كانی ڕاده‌ستی نوێنه‌ره‌كه‌ی ده‌كات.


کوژران و بریندار بوونی نزیکەی ١٠ کۆڵبەر لە سنووری هەورامان\n00:36 - 17 February 2020\nهەنگاو: هیزە چەکدارەکانی ئێران لە بەرزاییەکانی شاری نەوسوود سەر بە پارێزگای کرماشان تەقەیان لە پۆلێک کۆڵبەر کردووە و لە ئاکامدا کۆلبەرێک کوژراوە و لانیکەم ٨ کۆڵبەری دیکە بریندار بوون.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، کاتژمیر ٨ی ئێوارە ڕۆژی یەکشەممە ٢٧ی ڕێبەندانی ٢٧١٩ (١٦ی فێوریەی ٢٠٢٠)، هێزە چەکدارەکانی ئێران لە بەرزاییەکانی سنووری شۆشمێ سەر بە بەخشێ نەوسوودی شاری پاوە تەقەیان لەکۆڵبەران کردووە و لەئاکامدا لانیکەم کۆڵبەرێک کوژراوە و ٨ کۆڵبەری دیکە بریندار بوون.\nبەپێی ئەو ڕاپۆراتنەی کە بە هەنگاو گەیشتووە، لە ئەنجامی تەقەی ڕاستەوخۆی هێزە چەکدارەکانی ئێران، کۆڵبەرێکی تەمەن ٢٤ ساڵی خەڵکی گوندی دشە سەر بە شاری پاوە بە ناوی ” ئەحمەد سەحرایی“ کوڕی موئمن“ بە سەختی بریندار بووە و دوای گوازرانەوە بۆ نەخۆشخانە بە هۆی سەختی برینەکانیەوە گیانی لە دەست داوە.\nهەروەها ٨ کۆڵبەری دیکە کە خەڵکی شارەکانی نەوسوود، پاوە، جوانڕۆ و سەوڵاوا بوون بە ناوەکانی“عەزیم ئەمین زادە“، ”جەبار محەمەدی“، ”زاهید نووری“، ”شاهد ئەداک“، تەها سولەیمانی“، ”جەلال نووری“، ڕەسووڵ هاشمی“ و ”شادمان سەیدی“ بریندار بوون.\nجێگای ئاماژەیە کە خەڵکی شاری نەوسوود، بە نیشانەی ناڕەزایەتی دەربڕین هەڵکیان کواوەتە سەر پایگای سپای پاسداران لەو شارە.\nخۆسووتاندنی بەندکراوێک لە بەندیخانەی ئورمیە ناڕەزایەتیی بەندکراوانی دیکەی لێ کەوتەوە\nلە ئەهواز لاوێکی کورد بە هۆی تەزووی کارەباوە گیانی لەدەست دا\nلە سنووری کرماشان کۆڵبەرێک بریندار بوو\nهاووڵاتییەکی سەقزی دەستبەسەر کرا\nلە ڕاپەڕینی بەندکراوانی بەندیخانەی ئورمیە ١٥ بەندکراو بریندار بوون\nبرینداربوونی دوو کۆڵبەر لە سنوورەکانی نەوسوود\nدوو هاووڵاتیی دەستبەسەر کراوی خەڵکی سەوڵاوا بە شێوەی کاتی ئازاد کران


ئەرسەلان چەلەبی: شیعری نوێی کوردی لە زۆر بواردا، نوقستانە و هەر لە هەوای کۆن دەژەنێ – Politic Press\nئەرسەلان چەلەبی: شیعری نوێی کوردی لە زۆر بواردا، نوقستانە و هەر لە هەوای کۆن دەژەنێ\nلەم دیدارەی پۆڵەتیک پرێس لەگەڵ شاعیر و وەرگێڕ و چیرۆکنووس ئەرسەلان چەلەبی، کە خەڵکی ڕۆژهەڵاتی کوردستانە و لەتاراوگە دەژی، جەخت دەکەینەوە لە پرسی شیعر و ئارێشەکانی و پاشان بەرباسدان و لێ وردبوونەوە و بەپرسیارکردنی ڕانانەکانم لە دوو کۆمەڵە شیعری شاعیر، بەناوەکانی (گەمارۆ:کتێبی شیعری ـ دۆن کوردشۆت:کتێبی شیعری).\nئەرسەلان چەلەبی دەنگێکی چالاک و پڕکارە و مۆرکێکی جیاوازی هەیە و پێی دەناسرێتەوە.\nلە ڕەوتی کاری شیعریدا، مکوڕە لەسەر تۆخکردنەوە دەنگە بەرهەڵستکارانەکەی و یاخێتی ڕەنگێکیتری کارنامە شیعرییەکەیەتی و لە سیاسەتی چەوت دەدات و گازاندە لە سەمای نیشتمان لەسەر مێزی سیاسییەکان دەکات و دەخوازێت نیشتمانێکی دڵخۆشکەری بۆ ژیانێکی شایستە هەبا.\nسازاندنی ئەم وتوێژەم بە گرنگ زانی و وەک بەشێک لەپرۆژەی بەدەنگهێنانی دەنگی نەوەی تازە و هاوکات پۆڵەتیک پرێسیش ژوورێکە بۆ پێشکەشکردنی ئەم مێزگردە مەجازییە.\nئەرکی ڕۆژنامەنووس وەک ئەرکی نووسەربوون دژوارە، بەهۆکاری ئەوەی ڕۆژنامەنووس هەرجۆرێکی ڕۆژنامەنووس، ڕۆژنامەنووسی ئەدەبی، یان ڕۆژنامەنووسی سیاسی، یان ڕۆژنامەنووسی وەرزشی و جۆرەکانیتر، جگە لە خوێندنەوە هاوکات بەدواداچووە و ئەرکی لێکۆڵەریشی لەشانە و لەهەمانکاتدا بەرپرسیارێتییەکی زۆری دەکەوێتەسەر. ڕۆڵی پشکنەری ئاسایش و لێکۆڵەری دادی هەیە و ئاشکراکەرە.\nلەهەر گەڕانێک و بەسەرکردنەوەی نووسەرێکدا وزەیەک لەخۆم دەبەخشمە بەرهەم و خوێندنەوەی دیدگای نووسەرەکە و لەوێوە گفتوگۆ دادەمەزرێنم.\nئەم چاوپێکەوتنەش بەرهەمی لێ خوردبوونەوەمە لە نەوەیەکی تازەی ناو ئەدەبیاتی کوردی.\nپ: شیعر ئاشکراکردنی زمانە، هاوکات درووستکردنی زمانێکی جوانکارانە و بیرکەرەوەشە لەناو زمان. زمان لە ڕۆماندا بونیادنەرانەیە، هەڵدەچنێت و نادرەوشێتەوە، بەڵام شیعر زمان دەباتە ئاستی مەعریفییەوە، نەک زانین. ڕۆمان کۆمەککردنی زمانە، بەڵام شیعر خوڵقاندنەوەی شێوەیەکیترە لە زمان. لەشیعردا زمان زیاتر پەرەدەسێنێت و دەبێتە خاوەن بنەماڵەیەک لەخێزانە زمانی واتایی و ڕستەسازی و ڕۆنانی وشە و خوازە. دەتوانین بڵێین شیعر لایەنە هونەرییەکەی زمان پێشدەخات و ڕۆمانیش ڕەهەندە گوزارشتییەکەی زمان؟ کەواتە ڕۆڵی ئەدەب چییە لە بوژاندنەوەی زمان؟\nئەرسەلان چەلەبی: زمانی شیعری هەر نەک بە تەنیا لە زمانی ڕۆمان، بەڵکوو بە گشتی لە گەڵ زمان لە ناو هەرچی بوارە وەک زانست و فەلسەفە و هزر و هتد، جیاوازی هەیە و دەبێ لێک جیا بکرێنەوە. دەکرێت بڵێم کە زمان تەنیا لە ناو شیعر دایە کە ئازادە و دیل نییە. کاتێک زمان دێتە ناو شیعرەوە شنەی ئازادی هەڵدەمژێت، وشە لە ناو زمانی شیعریدا دەتوانێ پەل و پۆ بۆ چەندین واتا بخات ئەوە لە کاتێکدایە کە لە هزر و فەلسەفەدا مەیسەر نییە، لەبەر ئەوەی وشە لەو بوارانە دا تەنیا بە شوێن یەک واتایە و تەواو، واتای زیادی سەر لە کار و ئاکامی دەشێوێنێ و تێکدەرە. لە ڕاستیدا خەسارێک کە وێ زمانی کوردی “سۆرانی” بۆ ڕۆمان و شیعر کەوتووە، زۆر تەوەر دەگرێتەوە، لە ناو کورد دا نووسەرەکان بەستێنی ئەدەبی خۆی لە ناو ئەو دوو بوارەدا بەرتەسک کردووەتەوە، ئەگەر ئێمە چاوێک بە کتێبخانەی بوارەکانی ئەدەب لە ئورووپادا بخشکێنین دەبینین چەندین ژانڕی تر هەیە کە زیندوون و ڕوو لەگەشەن، ئەو وتوێژەش بواری ئەوە نادا کە لەنگەر لە سەر ئەو باسە بگرم کە زمان و ژانڕی گێڕانەوە بە تایبەت، لە سەر چەند ئەستۆنی تر وەستاوە کە هەموویان ژانڕگەلی جیا جیای بواری ئەدەبن و سامانێکی گرینگن بۆ گێڕانەوە و زمان بە گشتی و لە کتێبخانەی زمانە لاتینەکانی ئورووپا دا وێڕای ڕۆمان و شیعر دەخوێندرێنەوە و بەرهەم دێن.\nبەڵام ئەوەی کە زمان لە کوێدا شیعر و ڕۆمان لێک گرێ دەداتەوە و پەیوەندییەکانییان چۆناوچۆنە و هەروەها ئەرکی هەر کام لەو ژانڕانە لە مەڕ زمان چییە باسێکی دوور و درێژە. ریچارد بڕاتیگان نووسەری ئامریکایی کە وەک ڕۆماننووسێکی پۆست‌مۆدێڕن نێودێڕ کراوە وتەیەکی سەرنجڕاکێشی سەبارەت بە شیعر و ڕۆمان هەیە کە ڕێک پەیوەندی بە زمانەوە هەیە سەبارەت بەو دوو ژانڕە، نزیک دە ساڵ پێش ئێستا کاتێک کە وەرگێڕانی فارسی ڕۆمانی ” Trout Fishing In America” خوێندەوە لە پشت بەرگەکەی وتەیەکی نووسەرەکەی واتە بڕاتیگان، تێیدا چاپ ببوو، وتەکەی ناوبراو ئەوە بوو:\n” من پازدە ساڵ شیعرم نووسیوە هەتا بتوانم ڕستەیەکی دوروست بنووسم و پاشان بتوانم ڕۆمان بنووسم”، باش بیرم نەماوە کە پازدە ساڵ نووسرابوو یا بیست ساڵ، لێ با ئەو بەشە جێ بهێڵین.\nبە بڕوای من ئەو وتەیەی بڕاتیگان دەتوانێ هەڵگری دوو پەیامی گرینگ بێت.\nیەکەم: پڕۆسەی باڵغ‌بوونی زمانی هەر نووسەرێک بەو دوو ژانڕەدا تێپەڕ دەبێت. زمان کە بە شیعرەوە دەستی پێکرد وەک کۆرپەیەکی بەرمەمکان وایە تا لە خەم دەرەخسێ و کۆک و پۆشتە دەبێت، چەقی پەیامەکەی بڕاتیگانیش ئەلێرە دایە. زمان لە شیعردا وەک دایک یا بناغەی زمان وایە، شیعر شکۆی زمانە. زمان لە شیعردا وەک لەسەرەوە باسم کرد سەر بە هەموو کون و کەلەبەرێک دادەکا، لەبەر ئەوەی ئازادە، ناترسێ، ئازایە، سەرکەشە و خۆ لە هەموو بوارێکدا تاقی دەکاتەوە. کۆی ئەو پڕۆسەی باڵغ بوونە دەبێتە فنداسیۆنێک و ئەزموونێکی بە بایخ بۆ زمان لە ناو ڕۆمان دا.\nدووهەم: زمان لە ڕۆمان دا خاوەنی هەموو ئەو ئەزموون و سەرکەشیانەیە کە لە شیعرەوە بۆی بە میرات ماوەتەوە، دەکرێت بڵێن شیعر کۆنترین یا یەکەمین ژانڕە لە ناو ئەدەب دا، لە ناو هەموو چین و توێژێکی کۆمەڵایەتیدا باو بووە، گێڕانەوە بە هەموو لق و پۆپەکانییەوە لە سەر ئەو فنداسیۆنە خۆی بونیات ناوە، بۆیە ئەو زمانە سەرکەش و ئازادە لە ناو ڕۆمان دا جێگە و پێگەیەکی تر بۆخۆی دیاری دەکا، لەغاوی ئەو زمانە سەرکەشەی ناو شیعر دەکەوێتە دەستی ڕۆمان و خۆی پێ کۆک و پۆشتە دەکا و هەر هەموو جوانکاری و خەیاڵی ئەو زمانە لە ناو بەستێنی گێڕانەوەکەی خۆیدا دەقۆزێتەوە و خۆی پێ تەیار دەکا و ئەوجارە پەتی گێڕانەوەی ناو ڕۆمان سەرێکی بە دەست شیعرەوەیە، زمانی شیعری شان وەبەر قورسایی گێڕانەوە دەدا و ئیتر ئەو کاتەیە کە زمان دەگاتە لوتکەی خۆی کە بە دەستی ئەو دووانەیەوەیە. زمان دووانەی شیعر و ڕۆمانە.\nپ: بۆچی ئەدەبی کوردی و شیعری کوردی تەواو چۆڵە لە ئاوڕدانەوەی چەمکی هاوڕەگەزخوازی بەهەردوو جەمسەرەکەدا؟ بۆچی شیعر دەرخستە و وتەبێژی ئەو کەتوارە ئامادەی ناو کۆمەڵگە نەبووە؟ ئایا ئێمە وەک کورد، کۆمەڵگەیەکی بێ حاڵەت یاخود دیاردەین لەو ڕوەوە و ئاخۆ جیهانی شیعری کوردی هەر ئەوەیە بەلای باخ و یاری مێینە و یاری بان سرووشت(مێتافیزیک) و جەنگ و بەرگری نیشتمانیانەدا بچێت؟ ئایا مافی شیعر نییە دەست بۆ هەر نەبینراوێک و بینراوێک ببات و بە بابەت و ئارێشەی خۆی بزانێت؟\nئەرسەلان چەلەبی: ئەگەر بمهەوێ وەڵامی ئەو پرسیارە بە تێر و تەسەلی بدەمەوە دەبێ لە چەندین ڕەهەندەوە لە سەری بنووسم، واتە پرسیارەکە سەر بە زۆر بوار دادەکا هەتا بگەینە وەڵامێکی چڕ و پڕ، بۆیە من دەست بۆ کاکڵی وەڵامەکە دەبەم هەتا بە گشتی وەڵام نەدەمەوە.\nلە ڕاستیدا شیعری نوێی کوردی هەر لەو بوارانەی کە ئاماژەشت پێداوە نەقوستانە و هەر لە هەوای کۆن دەژەنێ. چ لە بواری نیشتمانی و چ لە بواری ئەویندارانەی نێوان نێر و مێ، من بۆ وەڵامی ئەو پرسیارە تەنیا لەنگەر لە سەر یەک مژار دەگرم واتە کاکڵەکە، کە بە بڕوای خۆم دەتوانێ دەرگاکە بکاتەوە بە ڕووی هەموو بوارەکانی تر کە دەبێ بۆ ئەو پرسیارە شی بکەینەوە.\nکرداری کۆمەڵگەی ئەدەبی کوردی هەتا ئێستاش بۆنی خوانی مزگەوت و خانەقای لێ دێت. ئەوە لە سەرەتا دا نە عەیبە و نە خەرابە، بەڵکوو سەرجەم ئەدەبی کلاسیکی کوردی سۆرانی لەو دوو شوێنەوە سەرچاوەی گرتووە نەک لە مەکۆیەکی ئاکادێمی. بەڵام لە درێژەدا ئەو مەکۆیە واتە خانەقا و مزگەوت سێبەری هەر ماوە بە سەر ژینگەی ئەدەبی کوردی، سێبەرێکی قورس و وێرانکەر. ئەو سێبەرە بە سەر سیاسەتیشەوە هەر هەیە، نەک هەر بە تەنیا ئەدەبیات.\nپەیوەندی بەرەی نوێ و بەرەی کۆن زۆرتر بیر پەیوەندی مەلا و فەقێ-مان دەخاتەوە. ئەو حاڵەتە وای کردووە کە چینی نوێ وەک فەقێ چۆن مەلایەتی دوازدە عیلم تەواو دەکا و چاوەڕوانە مەلاکەی، واتە چینی بەر لە خۆی ئیزنی پێبدا مزگەوتی خۆی دانێ و ئیتر مەلایەتی خۆی دەست پێبکا. ئەو کۆمەڵگای ئەدەبی کوردە بە شاعیریەوە بەردەوام چاوەڕوانی وەڵام و واژۆی چینی پێش خۆیەتی کە دانی پێدابێنێ، دەی ئێمە چ چاوەڕوانییەکمان لە شیعری نوێ هەبێت کە دەست بۆ ئەو مژارانەی تر بەرێت وا لە پرسیارەکەدا ئاماژەت پێ کردووە، ئەوانە هیچ کە بڤەن بەڵکوو لەعنەت و نیفرینیشی بە شوێن دادێت.\nکۆمەڵگای کوردیش وەک “خوێنەر-بەردەنگ” کۆمەڵگایەکی شوێن‌کەوتووە، لەبەر ئەوەی بۆ بواری هونەر و ئەدەب نە پەروەردە بووە و نە ڕاهێنانی دیوە، بەردەنگی ئاسایی ئەدەبی لە وڵاتانی ڕۆژاوایی کە ڕووبەڕووی شیعرێک دەبێتەوە لە سەرەتا دا دەزانێ چۆنی هەڵسەنگێنێ، لەبەر ئەوەی لە قوتابخانە و سیستمی پەروەردەی وڵاتەکەی هەم خوێندوویەتی و هەم فێریان کردووە، دیارە بە بەشی خۆی هێندەی بەردەنگێکی ئاسایی کە ڕووبەڕووی ژانڕیکی ئەدەبی دەبێتەوە. بەڵام بەردەنگی ئێمە چاوەڕوانی وەڵامن، خودا نەکا پرسیار ساز بکا، ئەوە لە شاعیری گەنجەکەش دا بەرچاوە نەک بە تەنیا بەردەنگ و خوێنەر.\nکۆمەڵگەی خوێنەرانی کوردیش بە نووسەرە گەنجەکانییەوە کۆمەڵگایەکی پیرپەرەستە، مردووپەرەست کە هیچ، بەڵکوو پێویستە ئەوەشی لێ زیاد کەین، واتە پیرپەرەست! پیر وەک چینی بەر لە گەنج کە لە ژیان دایە بە کەڵک وەرگرتن لە نۆڕمی مزگەوت-خانەقا هەر هەموو بوارەکانی بە گەنج و دەنگی نوێ تەنگ کردووە، بە پێچەوانەی تەواوی وڵاتانی ڕۆژاوایی کە زۆرینەی بوار و دەرفەتەکان لە خزمەت گەنج دایە، چینی گەنجی ئێمە کە تەنانەت لە شۆڕشەکانیشدا لەگەڵ چینی بەر لە خۆیدا هاوبەشی نییە لە ژێر قورسایی نۆڕمی مزگەوت-خانەقادا تەنیا دەبێت چاوی لە زاری چینی بەر لە خۆی بێت، جا ئیتر پەلامار دانی بوارە نوێ و ڕۆژەکانی سەردەم لە ناو شیعردا لە لایەن گەنج و دەنگی نوێوە دەبێتە پەلاماردانێکی بێ‌ئەخلاقانە و دوور لە یاسا و ڕێساکانی دوازدە عیلمی مەلایەتی کۆمەڵگای ئەدەبی کوردی.\nجا لەو ناوەشدا چینی گەنج بۆ یەکتری وەک ڕوخسارێکی مەسخ‌بوو وان، لە هەموو ئیمکاناتەکانی خانەقا و مزگەوت کەڵک وەردەگرن بۆ یەکتر سانسۆڕ کردن و هەروەها چەپڵە و هەل‌هەلە لێدان بۆ چینی بەر لە خۆی کە چونکە دەستێکی بە سەریدا هێناوە و واژۆیەکی چەند فلسی-تمەنی بۆ کردووە.\nکەواتە دیسان دێمەوە سەرەتای قسەکانم، لە سەر ئەو چەند شتەی باسم کرد دەکرێت ئەوجار لە چەند ڕەهەندی ترەوە بۆ پرسیارەکە بچم و شی بکەمەوە.\nمژاری هاوڕەگەزخوازی لە ناو ئەدەب دا، یان مژارە نامۆکانی تر بەر لە وشە و شیعر، پێویستی بە لەباربوونی بەستێنە کۆمەڵایەتییەکەیە، بەو چەند پاڕاگڕافەی سەرەوە تا ڕادەیەک وەڵامی پرسیارەکەشی بۆ ڕوون کردووینەتەوە، من پێم وایە هەتا بەستێنی کۆمەڵایەتی و کولتووری کۆمەڵگایەک لەبار نەبێت بۆ فکری نوێ، بۆ جووڵەی نوێ، ئەو مژارانە تەنیا وەک ناو دەبن و دەمێنن، ناوگەلێک کە بۆش و خاڵییە لە هەرچی واتایە، کەواتە من پێم وایە بوون و نەبوونی ئەوانە وەک یەک وایە، شیعری کوردی کێشەی ڕیشەیی تری هەیە کە دەبێ بە جیا شی بکەمەوە.\nجا رەنگە ئەو پرسیارەش لێرەدا قوت بێتەوە کە کۆمەڵگا کەی لەبار دەبێت، وەڵامی ئەو پرسیارەش پەیوەندی بە خودی کێشەی شیعر هەیە کە لە ڕووی فۆڕم و ناوەڕۆکەوە لە سەر چ هیڵێکە و خەریکە هەنگاو بۆ کوێ دەنێ، بە خوێندنەوەیەکی ورد و درشتی لانیکەم بیست ساڵی ڕابردووی شیعری رۆژهەڵات و باشوور دەردەکەوێ کە هەر مژاری نوێبووونەوەی شیعری نوێ خۆی کەوتۆتە ناو چ مەیدانێکی پڕش و پڵاو، هەر کەس ئەسپی خۆی غار دەدا و لە هەوای خۆی دەژەنێ!\nپ: شیعری هەموو شت بێژ، ئەم تێگەیشتنەم لەوەوە دێت، کە لە کتێبی (دۆن کورد شۆت)دا، هەوڵێک هەیە بە ئاراستەبردنی ئەو ناولێنانەی، کە ئەم کتێبە بخەینە قاڵبی شیعری هەموو شت بێژەوە! ئەمەش بەهۆکاری ئەوەی فرە باسە، فرە ڕەهەندە، فرە هەوڵە بۆ بەرباسدان و فرە لایەنە. ئاخۆ ئەم تێگەیشتنەمان تاچەند ئامانج دەپێکێت؟\nهەر لەکتێبی ناوبراودا، دەکرێت بگەینە ئەوباوەڕەی، کە دەقنووس هێندەی لە خەمی گەیاندنی پەیام و شیعرییەت و نوقرچەتەنزدایە، ئەوەندە ئاوڕی لە پێگەی ناونیشان نەداوەتەوە، خاڵێک دەکەینە بەڵگەمان، ئەویش کاریگەرێتی ڕەنگ، یان هەناسەی ناونیشانی شاعیرانی تری بەسەرەوەیە و نموونەش ناونیشانی:(بۆشۆڕشی لەبارچووی کوردستان)ە.\nنموونەی دیکە کەم تا زۆر هەن و پێموایە ئەو نموونەیە بەڵگەیەکە و هەر لەهەمانکاتدا ڕاشکاوانە ئاماژەتان پێداوە، کە سێبەری ناونیشانی شیعرێکی (واڵت وێتمان)ـی بەسەرەوەیە، ئیدی دەمەوێ بپرسم: ئایا ئەو کاریگەرێتییە زیانە یان سوود بۆ پایەی ناونیشان لە کتێبەکەدا؟ لە پەرتووکە شیعری(گەمارۆ)شدا، دەپرسین ئاخۆ بۆچی ناونیشانێکی کپ هەڵبژێردراوە، چونکە دەبینرێت، کە توانای هەڵگرتنی، یان بۆدانانی ناونیشانی گرێی و جۆرەکانیتری ناونیشانی دەکرد و بێ ئەوەی ناونیشان زەرەرمەندبێت؟\nوەک دەزانرێت، لەکایەی ناولێناندا ناویشانی کپ، یان تاک وشەیی، یەکێکە لە ناونیشانە نەخوازراو، یان نا دڵخواز و نا سەرنجڕاکێشەکان.\nڕوانگەیەکیتری ئیشکردنتان لەم کتێبەدا، زمانە، پاشان هەست بەجۆرێک لە زمانی بێ پەردە دەکەین و بەر وشەگەلێک دەکەوین، زبر، توڕە، سڵ نەکەرەوە، کەرەستە و واژەگەلی سێکسیین، بەڵام سەرانسەر ڕەخنەی سیاسی توندن، نەک پۆڕنۆ و ئیرۆتیک، ئایا ئەم زمانە، تاچەند بۆ شیعر دەست دەدات و دڵخوازە؟\n(پرسیارگەل ماون لەسەر بڕگەی وێنەکاری و شیعرییەت و شێوەسازی و پاژی دیکە، بەڵام مەوداکە ڕێنادات.)\nئەرسەلان جەلەبی: وەڵام زۆرە بۆ ئەو کۆمەڵە پرسیارەی کە ورووژاندووتە، با لە یەکەمیانەوە دەست پێ بکەم، لە ڕاستیدا کتێبی دۆن‌کوردشۆت بەرهەمی پازدە ساڵ نووسین و ئەزموونە لە ژینگەی زمانی خۆمدا، واتە ئەو زمانەی بۆ ئەو کتێبە وەبەرم هێنا و لە ئاکامدا لە ناو ئەو کتێبەدا خۆی نیشان دا.\nڕەنگە پێنج ساڵی تر ڕوون بێتەوە کە من بۆ دۆن کوردشۆتم بڵاو کردەوە، بۆیە با هەر لە ئێستاوە هۆکاری سەرەکی لەدایکبوونی ئەو کتێبە ڕاگڕین بۆ پێنج ساڵی تر. بەڵام زمان و جۆری شیعر و دەڕبڕین لەو کتێبەدا هەوڵێکە بۆ تێکدانی ئەو نۆڕمە لە شیعر کە وەک لادیوارێکی کۆن و لاڕووخاو سیمای هەر دیار بوو، بە تایبەت سیمای شیعری بەرگری، دۆن کوردشۆت سەرەتایەکی بچووک کە هێندەی نوختەیەک نییە بۆ پێکانی ئەو مەبەستەی لە زەینم دایە و خەریکم کاری بۆ دەکەم. دەکرێت بڵێم جارێ هیچم نەکردووە، تەنیا سیخورمەیەک بووە.\nکەڵک وەرگرتن لە ناو و رستە شیعری شاعیرانی تر لەو کتێبەدا تەواو بە ئاگاهییەوە کراوە، هیچ کارێک لە خۆوە نەکراوە، هیچ وشەیەک هەر وا لەوێ بێکار دانەندراوە! وەک چۆن لە شیعرە دانمارکی و ئینگلیزی و زمانەکانی تریش دا هەن. ئەوەش بە شاعیر و پڕۆژەکەی کەوتووە کە بەسوود دەبێت بۆی یا نا؟ و هیچ ناوێک، یا هیچ ڕستەیەک بە بێ هۆکار لەو کتێبەدا نەنووسراوە، با هەر لە ویتمەنەوە دەست پێ بکەین، کە شیعرەکەی خۆی واتە “بۆ شۆڕشێکی لەبارچووی ئورووپایی” دوو ساڵ پێش ئێستا لە گەڵ هاوڕییەک لە ئینگلیزییەوە کردمانە کوردی، شیعرەکەی منیش گەر سەرنجت دابێت سەرەتا بە فەڕەنسی بڵاو بۆتەوە، ڕەنگە ئەوە بەس بێت تا ئێستا کە بۆ لەو ناوە کەڵکم وەرگرتووە، هەروەها گەڕانەوە بۆ ناوی شاعیران، یان هێنانەوەی رستە شیعری شاعیرانی تر هەموو دەم هەر باو بووە لە کاری ئەدەبیدا.\nهەبوونی کۆمەڵێک کۆد و جۆری شیعری و زمانێکی ڕادیکاڵ و جار جارەش نەرم و نیان ڕەنگە وای کردبێت کە خۆی لە هەموو شت دابێت، بەڵام لە ڕاستیدا هەموو شیعرەکان هی سەردەمێکی تایبەت نین، بەڵکوو هەر لە ساڵی ٢٠١٣وە تێی دایە هەتا ٢٠١٩.\nڕەنگاوڕەنگی فۆڕمی و واتایی شیعرەکانیش هەر بە ئاگاهییەوە کراوە و لە سەرەوە ئاماژەم پێ کرد بۆ دانە بە دانەی ئەو شیعرانە پلان هەیە، تەرح هەیە و تەنانەت ئەو کتێبانەی پەیوەندی بە دۆن‌کوردشۆتەوە هەیە هەر ئێستا ئامادەن و لە داهاتوو دا چاپ دەبن، کە واتە ڕەنگە تێپەڕبوونی زەمان بەشێک لە کەلێنی پرسیارەکەت پڕ کاتەوە.\nسەبارەت بە کتێبی گەمارۆ، لە ڕاستیدا ئەو ناوە ناوی کاناڵێکی تێلێگرامی بوو کە لە ساڵی ٢٠١٦وە هەمبوو، لەوێدا شیعر و وەرگێڕان و چالاکییەکانم تێدا بڵاو دەکردەوە، شیعرەکانی ناو ئەو کتێبەش هی ئەو مەودا زەمانییەیە، لەبەر ئەوەی من جگە لە نووسین کارێکم نەبووە، ڕەنگە ئێستا دوا ئەو هەمووە ساڵە بۆ زۆر کەس ڕوون بووبێتەوە کە نووسین پیشەی من بووە، من جگە لە نووسین پیشەیەکی ترم نییە و تەنیا دەتوانم بنووسم و بخوێنمەوە، ئەگەر بمویستبا هەموان بڵاو بکەمەوە بە دڵنیاییەوە بە سێ کتێبی تر وەک گەمارۆ کۆ نەدبۆوە، بەڵکوو هەر وەک پێشتر گوتم هیچ کتێبێک و هیچ شیعرێک بە بێ هۆکار لە لایەن منەوە بڵاو نابێتەوە.\nناونیشانی کتێبەکەش ڕەنگە زۆرتر بگەڕێتەوە بۆ گەمارۆیەک کە بە گشتی بە سەر بەرهەمەکانی منەوە دیار بووە و هەروەها بە جۆرێک نازناویش بووە لە مەودایەکی دیاریکراودا.\nسەبارەت بە توندبوونی زمانەکەی و هەموو ئەو شتانەی کە باست کرد من تەنیا یەک وەڵامم هەیە، ئەویش ئەوە بووە کە من تەنیا ویستوومە کامێرایەک بم و شتەکان ببینم و لە ڕێگەی شیعرەوە بینووسمەوە، وەک چۆن ئێستا لە ڕێگەی چیڕۆک و ڕۆمانەوە ئەو کارە دەکەم، ئەوە پێویستی فکری و کۆمەڵایەتیی، هەروەها ژینگەی نووسەرە کە کە لە ئاکامدا ڕوونی دەکاتەوە چۆن بنووسێ و لە چ وشە و دەستەواژەگەلێک کەڵک وەرگرێت.\nوشە لە ناو زماندا بێ جیاوازی، هەموو سەر بە بنەماڵەی زمانن، بۆیە من بڕوایەکی ئەوتۆم بە شیعری توند و وشەی سێکسی و لەو چەشنە شتانە نییە بۆ پێناسەی شیعر یا دەقێکی ئەدەبی.\nهەر دەقێک هەڵگری زمانێکی تایبەت بە خۆی، جەغزی وشەیی تایبەت بە خۆی و هەروەها ئەو دیمەنە یا ئەو پەیامەی کە لە ڕێگەی ئەو وشە و جۆری زمانەوە بۆ بەردەنگی دێنیە سەر لاپەڕە، بۆیە زمانی نووسینی من هەر نەک بە تەنیا لەو جۆرەی هەیە بەڵکوو خاوەنی فۆڕم و ستایل و جۆری زمانی تریشە کە چەندین کتێبی ترم هەیە و سەر بە فەزای چەندین جۆری زمانی و شیعری ترە کە هەتا ئێستا هەر بڵاویشم نەکردوونەتەوە.\nبۆ هێرشكردنە سەر شنگال هۆشداری بە توركیا دەدرێت (414 بینین)\nكارگەیەك پرۆژەیەكی گەورەو ستراتیژی لەسلێمانی رادەگرێت (280 بینین)


گۆڵپارێز نیوەی تیپە یان زیاتر .. – یاریگا سپۆرت\nHome/وتار/گۆڵپارێز نیوەی تیپە یان زیاتر ..\nگۆڵپارێز نیوەی تیپە یان زیاتر ..\nمحمد شەریف 2020/03/13\nیەکێک لەو گوناھە مێژوویانەی لە تۆپی پێدا ڕویداوە ئەوەیە گۆڵچیەکان کەمترین بۆندیان پێشکەش دەکرێت و کەمترین جاریش ھەڵبژێردراون وەک باشترین یاریزانی خول و جام زۆر بەدەگمەنیش بونەتە باشترین یاریزانی ساڵ .\nزۆربەی چاودیرانی تۆپی پێ ئەو وتەیەیان بیستوە کە ئەڵێت ( گۆڵچی نیوەی تیپە) بەڵام من لەگەڵیا نیم و لەو باوەڕەدا نیم گۆڵچی نیوەی تیپ بێت ، چونکە گۆڵچی باش و نایاب بێت زۆر لە نیوەی تیپ زیاترە و بە پێچەوانەشەوە خراپ و لەرزۆک بێت زۆر لە نیوە کەمترە.\nئەوەی لە یاری(لیڤەرپوڵ و ئەتلەتیکۆ مەدرید) ڕویدا سەلمێنەری ئەو ڕاستیەیە کە تیپ ئەبێت لەگۆلچیەوە بنیات بنرێت و دیارە(کلۆپ)یش ھەر وای کردوە بەڵام چی لەکەڵ پێکان بکات ، بەڕاستی ئەو تیپانەش کە یەکێک لە باشترین گۆڵپارێزەکانی جیھانیان ھەبێت ھیچ گۆڵچیەکی ئاست بەرز ناچێتە ئەو یانەیە و لەسەر کورسی یەدەگ دانیشێت(ناڤاس) ی ڕیاڵ مەدریدبەنمونە ھەر کە(کورتوا)یان ھێنایە ڕیاڵ ئەو ڕۆشت چونکە تەمەنی یاریزان چەند ساڵێکی کەمە و یاریزانی لێھاتو لەسەر کورسی یەدەگ ئەو ساڵە زێڕینانە سەرف ناکات ، کەواتە تیپێک خاوەنی باشترین گۆڵچی جیھان بێت گۆڵچیەکی تری باش ناچێتە ئەو تیپە ،بە مانایەکی تر ھیچ تیپێک ناکرێت خاوەن دوو گۆڵپارێزی مەزن بێت ، بۆیە لە ھەمو حاڵەتێکدا ھەر باشترین گۆڵپارێزی جیھانت پێ ئەکڕرێت و ئیتر ئەمە قەدەر و شانس و ناوچەوان و ڕێکەوتە لەو کاتەی(لیڤەرپول)زۆر زۆر پێویستی بە(ئەلیسۆن)ە ئەو لە ڕاھێنانا توشی پێکان ئەبێت، ھەرچەند سوێند بەیەزدان ڕاھێنەری لیڤەرپوڵ بومایە بە دوو دارشەقەوە(ئەلێسۆن)م داخڵ ئەکرد و پشتم بە (ئەدریان) نەدەبەست ، چونکە یەکەم جاری نیە ولەگەڵ چێڵسی لەیاری كاسى(FA cup) ھەمان شتی کرد و لە ھەمو ئەو یاریانەی لە پریمەرلیگیش سەرەکی بووە ھەڵەی سەرەتایی و مناڵانەی زۆری کردوە لە ھەمویارییەکانداوهەڵەکوشندەکانی یاری ئەتلەتیکۆشی ھاتە سەر ، تیپێکی وەک(لیڤەرپول) نزیکەی سێ چارەکی یاری تۆپی کۆنتڕۆڵ کردوەلە٧١٪ بەرامبەر٢٩٪ و ٣٤ جار ھێڵی بەرگری بەهێزی(ئەتلەتیکۆمەدرید)ی تێک شکاندوەو٧٠٨جارپاسیان داوەبەیەکتری لە نیوان خویاندابەرامبەر٢١٥پاس بۆئەتلەتیکۆ و چەندین ھەلی لەدەست داوە و ئۆبلاکی گۆڵچی مەدرید ٩ تۆپی مەترسیداری گێڕاوەتەوەلەکۆی ١١تۆپ کە ئاڕاستەی گۆڵەکەی کراوەلە بەرامبەردا( ئەدریانۆ)لەو٦تۆپەی ئاڕاستەی کراوە(٣)یان بوونەتەگۆڵ( ڕێژەی Expected Goals بۆ لیڤەرپوڵ بریتی بووەلە٣.٨٥بەرامبەر١.٢٧ )،ئەمەجگە لەوەی لە ئەنجامی ئەوپاڵەپەستۆوهێرشەیەک لەدوای یەکانەی لیڤەرپول١٦کۆرناڵیان بۆدروست بووەبەرامبەر٣کۆرناڵ بۆمەدریدیەکان ،بەڵام ئەوەی پێویستیش بووە کردویەتی ولەکاتی زیاکراودا پێشکەوت بە دوو گۆڵ کە بەس بوو بۆ سەرکەوتن و سیمۆنی ناچار ئەبوو یاری بکاتەوە و لە ناوچەی خۆیان بێنە دەرێ وکەئەمە یاریەکەی ئاسان ئەکرد بۆ لیڤەرپوڵ بەڵام هەڵەی کوشندەی(ئەدریان) ڕیگای نەدا ئەمە ڕوبدات و چەند چرکەیەک دوای گۆڵی دوھەم گۆڵێکی دانێ بە(دیاری)بەڵام چ دیارییەک(شازی دیاری)وئەو گۆڵەش کلیلی گۆڵەکانی تربوو کە ئەوانیش ھەر(ئەلیسۆن) بە دارشەقەوە ئەیگێڕانەوە،ھەر بۆیەوەک شرۆڤەکاری بەناوبانگی تۆپی پێ(ستیڤ نیکۆڵ)ی یاریزانی پێشوی لیڤەرپوڵ یەکسەرلەدوای یارییەکەلەشاشەی کەناڵی(ESPN)ی ئەمریکیەوەووتی( ئەم یاریە باشترین وەڵام بوو بۆ ئەوانەی کە ئەیانوت بۆ لیڤەرپوول ئەو ھەموو پارەیە ئەدات بەگۆڵپارێز ) کە ئەوەتا بە تاقیکردنەوە دەرکەوت کە یەک گۆڵپارێزیش بەش ناکات چونکە لە چامپوێنزلیگدا تەنھا باشترین تیپ بەس نیە بۆ بردنەوە و ئەبێ شانسێکی باشیشت ھەبێت کە لیڤەرپوڵ نیەتی ئەگینا ئەو شەوە تیپەکە زۆر پێویستی بە ئەلیسۆن بوو ئەویش لەڕاھێنانا پێکرابوو. محمد ئەبو تریکەش لە کەناڵی(bein sport)ووتی( ئەگەر گۆڵچیەکان ئاڵوگۆرکەیت لەنیوان لیڤەرپول و ئەتلەتیکۆ ئەوا شەش یان حەوت بە سفربۆ لیڤەر کۆتایی ئەھات )وەبە ڕاستیش وابووچونکە لیڤەرپوڵ باشترین یاری و باشترین ئاستی پێشکەش کرد کە زۆر دەمێکە یاری بەوشێوەیە وئاستی وابەرزی پێشکەش نەکردوە بە یاریە مێژووییە(٤-٠) بەرشلونەشەوە کە دوو ئەوەندەی ئەو یاریەیان بە ئەتلەتیکۆ کرد بەڵام جیاوازیەکە ئەوەبوو لەگەڵ بەرشلۆنە لە حەوت ھەل چوار گۆڵیان کرد و لەگەڵ ئەتلەتیکۆ لە نزیکەی (١٩)ھەل تەنھا(٢) گۆڵیان تۆمار کرد کە کیفایەتیش بون بۆ سەرکەوتن بەڵام (ئەدریان) بووە میراتگری (مینیولیە) و(کاریۆس)کە یەکەمیان لەوەرزی(٢٠١٥-٢٠١٦)کەلیستەر سیتی پریمەرلیگی برد و لە ھەفتەکانی کۆتایی خولەکەدا ناوەندیکی وەرزشی ئینگلیزی ڕوپێویەکی پریمەرلیگی کردو لە کۆتاییدا ڕایگەیاند کە ئەو خاڵانەی لیڤەرپوڵ بە ھۆی هەڵەکانی(مینیۆلیە) لەدەستی داوە ئەگەرلەدەستی نەدایە ئەوا لیڤەرپول ئەچوە پێش لیستەری پێشەنگ بە جیاوازی(٧ خاڵ) و (کاریۆس)یش وابزانم پێویست بە ناساندن ناکات و چونکە نەک لەئاستی پریمەرلیگ و یاری کۆتایی چامپێۆنزلیگی وەرزی(٢٠١٧-٢٠١٨)ی نیوان ( لیڤەرپول-ریاڵ مەدرید) نەبوو،ئەو لە ئاستی خولی تورکیاشدا نەبوو وەک کورد ئەڵێ ماڵی قەڵب سەری ساحێبێتی بۆیەتورکەکان لە ھەوڵی گێڕانەوەیدان بویانە ئینگلیزیەکە.(ئەدریان)یش بەردەوام بوولە سەرهەڵەکانی(کاریۆس)و(مینیۆلیە)وھەمان ھەڵەکانی دوبارە کردەوە ئەگینا(لیڤەرپوڵ)لە کۆنتڕۆڵی تۆپ و ھێرشی مەترسیدار و تێشکانی بەرگری ئەتلەتیکۆ کەمتەرخەم نەبون وئۆبلاکی گۆڵپارێز و ستونی گۆڵ و لەدەستدانی ئەو ھەموو ھەلە ئاسانە شاھیدی ئەوەن کە لیڤەرپوڵ بە سەری بەرزەوە وبەئاستی باڵاوە ماڵئاوایی کرد و بێڕەحمی و قەدەری تۆپی پێ کردیە دەرەوە بە سەری بڵندەوە نەک بەو جۆرەی کەبەرپرسی ستافی وەرزشی یەکێک لە کەناڵە کانی لای خۆمان بە ھەناسەبڕکێوە باسی ئەکرد ودەتووت(شاخی سەفین)ی بڕیوە گوایە لیڤەرپوڵ شەرمەزار کراوە بەدەستی سیمیونی و ئەتلەتیکۆ مەدرید .\nخۆشی دەربڕینی ھاندەرانی ئەتلەتیکۆ ڕەوایە وھەقیانە چی بکەن و بڵێن بەڵام ئەتلەتیکۆ ئەوەندە ھاندەری سەرسەختی نیە چونکە یانەکە خۆی و شێوازی یاری و ڕەوشتی یاریزان و ڕاھێنەرەکەیان یاریدەدەری ئەوەنین کە ھاندەریان زۆربێت ئەوانەی خۆشحاڵن ھاندەری شوێنی ترن و شوێنی تریان دێشێ و لە مێژووی دوورونزیکداگورزی بەهێزوتوندیان پێگەیشتووەلەسەردەستی(لیڤەرپوڵ)ئەگینا ئەتلەتیکۆ\nوسیمیۆنی و ھاندەری سەرسەخت،کوجا مەرحەبا !!!!.\nئێستا ھەموان بۆیان ئاشکرابووکە ساڵانە چ ستەمێک لە گۆڵپارێزەکان کراوە لە (باڵۆن دۆر وزبێست دا و خەڵاتە تاکەکەسیەکانی تردا) و لە کاتێکدا گۆڵپارێز وبەرگریکار ئەنجامی یاریەکان یەکلایی ئەکاتەوەو خول و جامەکان بەدەست دێنن و خەڵاتەکان ئەدرێت بە ھێرشبەرێک کە جار ھەیە ھەشت ھەل لەدەست ئەدات تا گۆڵێک تۆمار ئەکات، چەندان گۆڵپارێزی وەک (کاسیاس و ئۆلیڤەرکان و بۆفۆن) چەندین ئەنجامیان بۆ تیپ و ھەڵبژاردەکان بەدەستھێنا و لە ڕێوڕەسمی ڕێزلێنانەکانی (یوفا و فیفا) جوان وئاقڵ دائەنیشتن سەیری (میسی و ڕۆناڵدۆ)یان ئەکرد کە چۆن ئەبنە باشترین و دواھەمیشیان پارساڵ بوو کە(ئەلیسۆن) ھەموو شتێکی بەدەستھێنا و(میسی) باشترینی جیھانی پێ درا !!!،لیڤەرپوڵ ماڵئاوایی کرد لە چامپیۆنزلیگ و ئەوەی لە ئەلف وبێی وەرزش بە گشتی وتۆپی پێ بزانێت ئەوەحاڵی دەبێت کە دۆڕان بەشێکە لە یاری و تیپێک دۆڕانی قبوڵ نەبێت باشتر وایە خەریکی شتێکی تر بێت ، وردەکاری دۆڕاندنەکە ھەرچۆنێک بێت تازە بووە ڕابردوو بەڵام دەرسەکانی پێویستی بە خوێندنەوەی زیاترو وردترە چونکە لیڤەرپوڵ لە ھەموو شتێکدا نایابتر و شایستە تر و باشتربوو لە (گۆڵپارێز)دا نەبێت کە ئەمەش بەھۆی پێکانی (ئەلیسۆن)ەوەبوو و چونکە پێکانیش لەدەسەڵاتی کەسدا نیە واتە ڕێکەوت و قەدەرە وای کرد کە ڕوداوەکان وابن و ئەتلەتیکۆش لەھەمووشتێکدا لەدوای (لیڤەرپوڵ)ەوەن لە گۆڵپارێزدا نەبێت وئەم خاڵەش ئەنجامی یاریەکەی یەکلایی کردەوە و ئەم خاڵەش وائەکات سەرکەوتن بۆ ئەولا زۆر بە چێژ و سەرنج ڕاکێش بێت و دۆڕانی ئەملاش ناخۆش و بێزارکەربێت بۆیان بەڵام ئەوەی سەیرە ئەو ھەڵڵا گەورەیەیە کە ھاندەرانی چەند یانەیەکی تر ناویانەتەوە چونکە یاری دۆڕان و بردنەوەیە ولە چامپێۆنزلیگیشدا زۆر جار تیپی شایستە جامەکە نابات لەبەر شێوازی خولەکە کە وردەکاری بچوک ئەنجامی یاریەک یەکلایی ئەکاتەوە وە ک پێکانی یاریزانێک و بە یاریەکیش تیپێک ماڵئاوایی ئەکات و ئیتر تۆپی پێ وایە ،گەورەیی لیڤەرپول و ناشایستەیی دۆڕانەکەی و نادادپەروەری یاری و ناموستەحەقی ئەتلەتیکۆ ئەنجامی یاریەکەی گەورەکردوە ئەگینا خۆ لەھەمان کاتدا بروسیا دورتمۆندیش دۆڕا وتیپی تریش ئەدۆڕێت ، بۆیە لە دەربڕینی خۆشیدا زیادەڕۆیی نەکرێ باشە نەک (یوفا)خولەکان بە بۆنەی کۆرۆناوە ڕابگرێت و ئەمانیش ھیچیان بۆ نەمێنێتەوە!!


مانشێت – پەڕە 99 – Knwe.org\nسەرەکی » مانشێت (پەڕە 99)\nحه‌سه‌ن حه‌سه‌ن* و: كورده‌وان محه‌مه‌د سه‌عید رێكخراوی ده‌وڵه‌تی ئیسلامی كه به داعش ناسراوه ماوه‌ی رابردوو ڤیدیۆیه‌كی تایبه‌ت به ئه‌بوبه‌كر به‌غدادی بڵاو كرده‌وه، كه تیایدا له‌گه‌ڵ سێ كه‌س كۆبوونه‌وه ده‌كات‌و شوێنه‌كه‌ش ژوورێكی ته‌قلیدی عه‌ره‌بییه. ئه‌مه یه‌كه‌م جاره به‌غدادی ده‌ربكه‌وێت له دوای ئه‌و جاره‌وه كه ساڵی 2014 له مینبه‌ری مزگه‌وتێكی دێرینی دوو سه‌د ساڵه‌ی موسڵ ده‌ركه‌وت‌و خۆی وه‌ك خه‌لیفه ناساند. له‌گه‌ڵ ئه‌وه‌شدا ...\n16/05/2019\tمانشێت, مه‌لا به‌ختیار\n(1) ئەشكەنجەی دەرونی و پەیامی زیندان لەساڵی (1999)وە، بە پیلانێكی نێودەوڵەتی و ئیقلیمی، كە لەكۆتایی جەنگی ساردیشدا، سەرۆكی پەكەكە رفێنراو لە زیندانی ئیمراڵی توند كرا. هەرگیز نەدەبوو پیلانگێڕی وا لەلایەن زلهێزێكەوە، ئەنجام بدرێ. لەوساوە نەتەوەی كورد و هەندێ رێكخراوی دۆست نەبێ، دەوڵەتان، یەكێتیی ئۆروپا، ناوەندەكانی یاسایی و مافی مرۆڤ، بۆ ئازادكردنی، هەڵوێستێكی شەرمنانەیان هەیە. ئەمە لەكاتێكدایە، مرۆڤێك لەهەر وڵاتێكی تر ...\n16/05/2019\tمانشێت, وتار\nقادر عەزیز لە (18)ی ئەم مانگەدا ساڵێك بەسەر كۆچی دوایی كاك عادل موراد یەكێك لەدامەزرێنەرانی یەكێتیی نیشتمانیی كوردستان‌و سكرتێری ئەنجومەنی ناوەندی یەكێتی تێدەپەڕێت، بە لەدەستدانی كاك عادل، خانەوادەكەی‌و یەكێتییەكان‌و گەل‌و نەتەوەكەمان بەگشتی سەركردەیەكی بوێرو ئازاو پاكیان لەدەستدا، كە بۆ ئەمڕۆی خەباتی گەلەكەمان هەرگیز قەرەبوو ناكرێتەوە. كاك عادل لە بنەماڵەیەكی دیاری كوردانی فەیلی شاری بەغداد بوو، هەر لەسەرەتای لاویەتیدا لە یەكێتی ...\nعومەر شێخ موس لە سەردەمی هاوچەرخدا، هەوڵەكانی پێشوو بۆ پێشكەوتن و گەیشتن بە لێكگەیشتن و هەماهەنگی لەنێوان عەرەب و كورد، دەچنە خانەی هەوڵە سەرەتاییەكانەوە كە سەركردە كۆچكردووەكانی كورد وەك ئیبراهیم ئەحمەد لەڕێی نامیلكەی «العرب و الاكراد»وە دەستیان پێكرد لە ساڵی 1937 كە تێیدا داوای هاوپەیمانی ستراتیژی نێوان هەردوو نەتەوەی عەرەب و كورد كردبوو لە خۆرهەڵاتی ناوەڕاست. ئەمەش لەكاتێكدا كە مەلا ...\n15/05/2019\tمانشێت, هەواڵ\nوتەبێژ: چاوەڕوانین لەگەڵ هەنگاوەكانی پێكهێنانی حكومەتی هەرێم، پرسی كەركوك و بەغدا چارەسەر بكرێن پێشنیوەڕۆی دوێنێ مەكتەبی سیاسیی یەكێتیی نیشتمانیی كوردستان بە سەرپەرشتی كۆسرەت رەسوڵ عەلی جێگری سكرتێری گشتی، كۆبۆوە. لە كۆبوونەوەكەدا تاوتوێی بارودۆخی سیاسیی هەرێم و عیراق و ناوچەكە و پێشهاتەكان كرا. لە لێدوانێكی رۆژنامەوانیدا لەتیف شێخ عومەر وتەبێژی یەكێتیی نیشتمانیی كوردستان ناوەڕۆكی كۆبوونەوەكەی ئاشكراكرد و رایگەیاند: بە پەرۆشەوە مەكتەبی ...\nبە سەرپەرشتی قوباد تاڵەبانی جێگری سەرۆك وەزیرانی هەرێمی كوردستان، كۆبوونەوەی تایبەت بە جێبەجێكردنی پڕۆژەی شەقامی 100 مەتری سلێمانی بەڕێوەچوو و تیایدا چۆنێتیی دەستپێكردنی پڕۆژەكە تاوتوێكرا و وادەی 10 رۆژ بۆ پێشكەشكردنی راپۆرت و پێشنیارەكان دیاریكرا. لە كۆبوونەوەكەدا كە دوێنێ سێشەممە 14ی ئایاری 2019 لە سلێمانی بەڕێوەچوو، وەزیرانی ئاوەدانكردنەوە و نیشتەجێكردن، شارەوانی و گەشتوگوزار، لەگەڵ پارێزگاری سلێمانی و بریكاری وەزیری شارەوانی ...\nقوباد تاڵەبانی جێگری سەرۆك وەزیرانی هەرێمی كوردستان هانی دەرچووانی ئەمساڵی زانكۆی ئەمریكی لە سلێمانی دا، كە بە پڕۆژە و شارەزاییەكانیان بەشداربن لە بووژاندنەوەی ژێرخانی ئابووریی هەرێمی كوردستان. پاڵپشتیی تەواوی خۆشی بۆ هاوسەنگیی جێندەری لە بازاڕی كار راگەیاند. لە میانەی وتارێكدا كە لە دەستپێكی ئاهەنگی هەشتەمین خولی دەرچووانی زانكۆی ئەمریكی لە سلێمانی ئێوارەی 13ی ئایاری 2019 پێشكەشیكرد، قوباد تاڵەبانی وێڕای پیرۆزبایی ...\nبە بۆنەی یادی (57) ساڵەی دامەزراندنی یەكێتیی مامۆستایانی كوردستان، گەرمترین پیرۆزبایی لە سەرۆك و مەكتەبی سكرتاریەت و ئەندامانی رێكخراوەكە و تەواوی مامۆستایانی كوردستان دەكەین. یەكێتیی مامۆستایانی كوردستان بە درێژایی (57) ساڵەی خەباتی تا ئەمڕۆ، بێوچان خەباتی كردووە لە پێناوی بەدیهێنانی خواست و مافەكانی مامۆستایانی كوردستان و سەركەوتن و بەرەوپێشەوەچوونی پڕۆسەی خوێندن لە كوردستاندا. سەرباری راپەڕاندنی ئەركە پیشەیی و پەروەردەیی و ...\nمەكتەبی سیاسی چەند پرسێك تاوتوێ دەكات\n14/05/2019\tمانشێت, هەواڵ\nبەمەبەستی تاوتوێكردنی چەند پرسێكی گرنگ، مەكتەبی سیاسیی یەكێتیی نیشتمانیی كوردستان كۆدەبێتەوە. سەرچاوەیەك لە مەكتەبی سیاسیی یەكێتی بە PUKmediaی راگەیاندووە «بڕیارە ئەمڕۆ سێشەممە 14/5/2019، مەكتەبی سیاسیی یەكێتیی نیشتمانیی كوردستان، بە سەرپەرشتی كۆسرەت رەسوڵ عەلی جێگری سكرتێری گشتی كۆببێتەوە و لە كۆبوونەوەكەدا چەند پرسێكی گرنگ تاوتوێ دەكرێت». وتیشی: كۆبوونەوەكە لە بارەگای مەكتەبی سیاسی دەبێت لە سلێمانی. 18 جار بینراوە\nمایك پۆمپیۆ وەزیری دەرەوەی ئەمریكا رەتیدەكاتەوە «وڵاتەكەی جەنگ بەرامبەر بە ئێران هەڵبژێرێت». وەزیری دەرەوەی ئەمریكا لە لێدوانێكدا كە ئاژانسەكانی هەواڵ بڵاویانكردۆتەوە دەڵێت: ئەمریكا بەدوای جەنگدا ناگەڕێت، بەڵام توانا سەربازییەكانی لە ناوچەكەدا بە ناردنی كەشتی جەنگی و فڕۆكەی جەنگی، زیاتر كردووە و هەر هێرشێك بۆ سەر هێزەكانی ئەمریكا لە عیراق بێت، یان ئەفغانستان وەڵاممان دەبێت. یەكێتیی ئەوروپا پشتگیریی رێكەوتنی ئەتۆمی دەكات ...\nلاپەرە 99 لە 180« سەرەتا...708090«979899100101\t»\t110120130...کۆتا »


پەرلەمانتارێک: جێبەجێ کردنی داواکاری خۆپیشاندەران کاریگەری لەسەر بودجە دەبێت\nYou are at:Home»تەوەر»هەواڵ»تایبه‌ت»پەرلەمانتارێک: جێبەجێ کردنی داواکاری خۆپیشاندەران کاریگەری لەسەر بودجە دەبێت\nBy nuche.net on\t 2019/10/09 تایبه‌ت, عێراق و جیهان\nئەندامێکی فراکسیۆنی پارتی لە پەرلەمانی عێراق رایدەگەیێنێت، کە بڕیارەکانی پەرلەمانی عێراق کاریگەری ئەو تۆیان نابێت لەسەر پشکی هەرێمی کوردستان لە پڕۆژەیاسای بوودجەدا.\nڕۆژی سێشەممە ٨-١٠-٢٠١٩، ئەنجوومەنی نوێنەرانی عێراق ژمارەیەک بڕیار و ڕاسپاردەی حکوومەتی عێراق، تایبەت بە وەڵامدانەوەی داواکارای خۆپیشاندەران پەسەندکرد، بۆ جێبەجێکردنی بەشێکی زۆر لە بڕیارەکان پێویستی بە بوودجە هەیە.\nلە لێدوانێکی تایبەت بە نوچە، مەیادە محەمەد، ئەندامی فراکسیۆنی پارتی لە پەرلەمانی عێراق، سەبارەت بە کاریگەری بڕیارەکانی پەرلەمانی عێراق لەسەر پرسی بودجە، رایگەیاند “ئەو بڕیارانەی، کە پەرلەمان پەسەندی کردوون تایبەت بەوەڵامدانەوەی داواکاری خۆپیشاندەران و بۆ جێبەجێ کردنیان پێویستی بە بودجەیە، بەشێوەیەکی گشتیی کاریگەریان دەبێت لەسەر پڕۆژەیاسای بوودجەی ساڵی ٢٠٢٠_ی عێراق، بەڵام کاریگەرییەکی ئەو تۆیان نابێت لەسەر پشکی هەرێمی کوردستان لە بودجەدا”.\nئەو ئەندامەی فراکسیۆنی پارتی لە پەرلەمانی عێراق، دەڵێت “حکوومەت و پەرلەمانی عێراق، بڕیاریانداوە سندوقێک لە عێراق دروستبکرێت، لە مووچەی پلە باڵاکان کەم بکرێتەوە و بخرێتە ناو ئەو سندوقەوە، بۆ ئەوەی خەرج بکرێت بۆ داواکارییه‌كانی خۆپیشاندەران”.\nمەیادە محەمەد گوتیشی “تا ئێستا حکوومەتی هەرێمی کوردستان و حکوومەتی عێراقی لەسەر پرسی بودجە و پشکی هەرێم لە پڕۆژەیاسای بودجەی ساڵی ٢٠٢٠_ی عێراقدا نەگەیشتوونەتە رێککەوتنی کۆتایی و هەر دوولا لە گفتوگۆی بەردەوامدان”.\n2020/02/24 0 ئەنجامی کۆبوونەوەی شاندەکەی پێشمەرگە لە بەغدا ئاشکرا دەکرێت


ترس له بونى ده‌سته‌ڵاتێكى ئیسلامى توركى چییه ؟... به‌هرۆز جه‌عفه‌ر\nیه‌ك: ده‌سته‌ڵاتى ئیسلامى فراوانخوازه، ده‌وڵه‌تى عوسمانى سێ كیشوه‌رى داگیركردبو، دواتر له‌ناوه‌وه بۆگه‌نى كردو، سوڵتانه‌كان خه‌ریكى ڕابورادن بون، ئیداره‌ى ئه‌و فراوانخوازییه‌شى پێ نه‌درا، ئیختراقیش كرا، ئیتر له‌ناوچوو. . ترس له‌ئه‌ردۆگان ترسه له ئیمپراتۆریه‌ت، ئیمپراتۆریه‌تێكى فاشیستى ئیسلامى توركى . ئه‌وه‌ى سه‌ره واوێكى ئه‌و مێژووه بزانێت، ئه‌زانێت كه توركه‌كان بون زه‌وى فه‌له‌ستین یان به جوله‌كه فرۆشت . عه‌ره‌ب هه‌میشه وه‌ك عه‌میلێك و داگیركه‌رێك ته‌ماشاى تورك ئه‌كه‌ن .\nبه‌پێی ڕێككه‌وتننامه‌ى لۆزانى 1923 كه ئه‌تاتۆرك ئیمزاى كردووه، یه‌ك له‌مه‌رجه‌كان ئه‌وه‌یه: " توركیاى نوێ به‌هیچ شێوه‌یه‌ك داواى ئه‌و زه‌وى و ناوچانه ناكات، كه پێشتر به‌ده‌ست خه‌لافه‌ت و ئیمپراتۆریه‌تى عوسمانى دا بووه. . . ". . . جارێكیان داود ئۆغلۆ ووتى: ئه‌مه چییه، پرسیار ئه‌كه‌ن ئایا ئێوه عوسمانییه نوێیه‌كانن. . ؟ به‌ڵێ ئێمه عوسمانییه نوێیه‌كانین . . جا بۆیه عوسمانیه‌تى نوێ یانى گه‌ڕانه‌وه بۆ پێش لۆزان . ئه مه جكه له وه ى عوسمانییه نوێیه‌كان ته‌واو تۆقیون، ئه‌زانن ئه‌گه‌ر له‌م كه‌وڵه‌دا بمێننه‌وه كه ئه‌تاتۆرك سنوره‌كانى كۆتایی له‌گه‌ڵ هاوپه‌یمانان كێشاوه، هه‌قی ئه‌رمه‌نیان لایه، هه‌قى كوردیان لایه، حه‌قى سوریا یان لایه (ناوچه‌ى ئه‌سكه‌نده‌رونه) یان داگیركردووه . هه‌قى یۆنانیه‌كانیان لایه، هه‌قى داگیركردنى 40% ى قوبرص و كوشتنى هه‌زاران یۆنانیان لایه له‌سه‌رده‌مى بولند ئه‌جاویده‌وه.\nدوو: ده‌سته‌ڵاتى ئیسلامى، بێ حه‌وسه‌ڵه‌یه، دژه موئه‌سه‌ساته، دژه ئازادییه، خۆ ئه‌گه‌ر ڕێگه‌ى دابێت شكڵێك له موه‌ئه‌سه‌سات و ئازادى و ئاوه‌دانى و لیبراڵی تیا به‌رقه‌راربێت، ئه‌وا هیچ نییه‌و ته‌نها تاكتیكێكه . بيكومانم له وه ى له م هةلبزاردنه دا دةستةلات ساخته كارى دةكات. . شيوازةكةيشيم له وتارى بيشوو خستؤته روو. .\nته‌نانه‌ت به‌پێی سه‌وابیتى شه‌ریعه‌تى ئیسلامیش ئه‌ردۆگان و حكومه‌تى ئاكپارتى ئیسلامى نین، ئه‌ربه‌كان ئه‌ڵێت: "له‌وكاته‌وه‌ى دادوگه‌شه‌پێدان هاتووه، توركیا به‌رگى ئیسلامى داكه‌ندووه". . ته‌نانه‌ت له‌په‌یڕه‌وى ناوخۆی ئاكپارتى دا هاتووه كه حزبێكى وا ئازاد و وا سیكۆلار و ده‌یان چه‌مكى خۆرئاوایی باسكراوه . . وه‌لێ ئه‌مانه هه‌موو تاكتیكن، هه‌ركات ویستى یان ئه‌چنه‌وه قاوغه‌كه‌ى خۆیان .\nمێژوو پێمان ئه‌ڵێ: هه‌ركاتێك ئیسلامیه‌ت بوو به ده‌سته‌ڵات، ئه‌بێت به كوشتن و تراژیدیاو مه‌رگه‌سات . ئه‌بێته هۆى ده‌ستدرێژیی كردن و توندوتیژیی .\n* توركیا نه‌بووه به دامه‌زراوه‌یه‌كى ده‌ستوریی و یاسایی\nله‌میانى ئه‌وه‌ى ڕۆژنامه‌ى نیۆرك تایمز (چاپى ئه‌مریكى) ڕه‌خنه‌ى له ئه‌ردۆگان گرتووه، كه پێش هه‌ڵبژاردنه‌كان هه‌ڵمه‌تى سه‌ركوتكردنى به‌كارهێناوه، ئه‌ردۆگان ده‌ماره‌كانى گرژبووه و به‌توندییه‌وه به نیۆرك تایمز ئه‌ڵێت: بێ ئه‌ده‌بى مه‌كه‌ن و سنورى خۆتان بزانن". .\nخۆى نیۆرك تایمز و ڕۆژنامه‌كانى دیكه‌ش بیریان چووه له‌وه زیاتر ڕه‌خنه له ئه‌ردۆگان بگرن كه به پێی ده‌ستور یاساغ و قه‌ده‌غه‌یه سه‌رۆك كۆمار بانگه‌شه‌ى هه‌ڵبژاردن بۆ حزبه‌كه‌ى بكات، وه ئه‌بێت بێلایه‌ن بێت . . . وه‌یلێ ئه‌ردۆگان شاربه‌شار ئه‌گه‌ڕێت ؟. باشه نازانێت عاله‌مى خوا له توركیایه‌و هه‌ست به‌مه ئه‌كه‌ن ؟!.\nبۆ یه‌كێ له توركیا بگه‌ڕێت شاره‌و شار، یا هه‌ر ده‌رفه‌تى هه‌بێت له جه ند ڕۆژێكدا هه‌موو ئیستانبوڵ بگه‌ڕێت، به‌ڕووكه‌ش ئه‌ڵێت : ئه‌ششهه‌دو بیلا ئه‌مانه دایك و باوكى شارستانیه‌تن، سه‌یرسه‌یر ئه‌م هه‌موو ته‌لارسازیی و ئاوه‌دانیه، له خۆته‌وه ئه‌و جه‌وه‌یان ئه‌بینى خه‌تاى په‌كه‌كه ئه‌گریت كه لێیان تێك ئه‌دا ؟!. سوێند ئه‌خۆى دامه‌زراوه‌یه‌كى زۆر گه‌وره‌ن ئه‌مانه . . . وه‌ختێك باش قووڵ بیته‌وه له‌مێژووى ئیمپراتۆریه‌تى عوسمانى له‌هێرش و ڕه‌فتارو كوشتارى سوڵتانه‌كانیان، یا هه‌ر قووڵیش نه‌بیته‌وه، ئه‌م به ئاشكرا پێشێلكردنه‌ى ده‌ستور لاى ئه‌ردۆگانه‌وه به‌ته‌نها ئه‌یسه‌لمێنێت :\nكه توركیا نه‌بووه به دامه‌زراوه‌و، حوكمى موئه‌سه‌سات جێگه‌ى خۆى وون كردووه له‌سه‌رده‌مى ئاكپارتى دا . موئه‌ساتى بون یانى یاسایی بون، یانى ئه‌وه‌ى هه‌ركاتیك سه‌رۆكێك، یان ئه‌جنده‌یه‌كى دینى ده‌مامكدار چى خۆى ویستى ئه‌وه نه‌كات . . هه‌ر ئه‌م سامپڵه ش به‌نزیكه‌یی به‌سه تا له‌نیازى خراپى ئه‌ردۆگان بگه‌ین، چونكه دواى ده‌رچونى دوو ئه‌گه‌ر هه‌یه، یان ئه‌وه‌یه كێشه‌ى كورد چاره‌سه‌ر بكات، یان ببێت به ئیمپراتۆر و تا باكورى ئه‌فریكا نه‌وه‌ستێت (ئیمه له‌وتارى بێشوودا به ڕوونى نهینیه‌كانى ساخته‌و ته‌زویركردنمان بلاوكرده‌وه) .\nهێدى هێدى خۆرى دادوگه‌شه‌پێدان به‌ره‌و ئاوابون ئه‌چێت، ڕكابه‌ره‌كانى له ڕووى كۆمه‌ڵایه‌تییه‌وه هه‌ر گویله‌نیه‌كان نین، هه‌ر چه‌پ و ڕه‌گه‌زپه‌رسته‌كان نین، هه‌ر هاده‌پ نییه كه‌ده‌نگ له‌ئاكپارتى ئه‌بات . . به‌ڵكو له هه‌موو ئه‌و وڵاتانه‌ى كه ئه‌كه‌ونه سه‌رده‌ریاى سپى ناوه‌ڕاست توركیا دۆستێكى نییه، یۆنان و قوبرس ناحه‌زى گه‌وره‌ى توركن، له 2008 ه‌وه له‌سه‌رده‌ستى ئه‌ردۆگان په‌یوه‌ندیی توركیاو ئیسرائیل تێكچووه پێشتر به‌هێزترین هاوپه‌یمانێتى یان هه‌بووه، وه میسر له نه‌جیبه‌وه بۆ سیسى هه‌ر له‌سه‌ره‌تاوه توركیاو ئه‌ردۆگانیشیان به‌سه‌رچاوه‌ى فیتنه ناوزه‌ند كردووه، سوریاى ئه‌سه‌د، ئێرانى ڕۆحانى . . ئه‌رمه‌نه‌كان، زۆربه‌ى كورد. . . كى له كه ل تورك و دادوكه شه بیدانه؟؟؟!! بیكومان هیجیان . . سیاسه‌تى سفركردنه‌وه‌ى كێشه‌كان كه داود ئۆغلۆ له (قووڵایی ستراتیژیی- 2010) نوسیویه‌تى بۆ نه‌زه‌ریات ڕاست بو، به‌ڵام له‌واقیعدا هه‌موو پێچه‌وانه بۆیه‌وه . له‌هه‌موو ئه‌وروپادا 90 ساڵه توركیا دۆستێكى نییه لێی به‌گومان نه‌بێت، ئه‌ڵمانیا له‌سه‌ره‌تاوه پێی وایه داعش باڵى سه‌ربازیی ئه‌ردۆگانه,,!!. فه‌ڕه‌نسا له‌دواى شارل ئیبدۆ وه لێی به‌گومانه . . ئه‌مریكا له‌وكاته‌ى له 2003 په‌رله‌مانتاره‌كانى ئاكپارتى ڕێگه‌یان نه‌دا به‌وه‌ى سه‌ربازیی ئه‌مریكى له‌خاكه‌كه‌یانه‌وه هێرش بكاته سه‌ر سه‌دام حوسه‌ین، تاوه‌كو ئێستا ده‌یان تێبینى له‌سه‌ر ئه‌م حكومه‌ته ئیسلامییه ناوه‌ندییه هه‌یه . .\nبۆ كورد وا باشه له حیساباتى خۆیدا سیاسییانه بیر بكاته‌وه، نا له‌به‌رئه‌وه‌ى گرێی ئه‌ردۆگان بۆخۆى دروست بكات، خۆ ئه‌گه‌ر بڕیاره ئه‌كه‌په له‌سه‌ر حیساب و ده‌نگ گرتنى كورده‌كان له‌ناوبچێت، ئه‌وا ڕكابه‌ره‌كانى ئاكه‌په بێنه سه‌رده‌سته‌ڵات چییان بۆ كورد پێیه ؟. به‌هه‌مان شێوه بۆ باشورى كوردوستان و پارچه‌كانى تریش . .


کوردیپێدیا - جەلال محەمەد ساڵح (چالاک)\n👫 جەلال محەمەد ساڵح (چالاک) | پۆل: کەسایەتییەکان | زمانی بابەت: 🏳 کوردیی ناوەڕاست\nجەلال محەمەد ساڵح (چالاک)\nنەقیب جەلال محەمەد ساڵح دەربەندفەقەرەدەربەندفەقەرەیی ناسراو بە هەڤال (چالاک) ساڵی 1944 لە شارۆچکەی خانەقینخانەقین لە خێزانێکی کورد پەروەر لەدایک بووە و لەوێش قۆناغەکانی خوێندنی سەرەتایی و دواناوەندی تەواو کردووە.\nلەسەرەتای سەرهەڵدانی شۆڕشی ئەیلول لە ساڵی 1961 پەیوەندی دەکات بە پارتی دیموکراتی کوردستانپارتی دیموکراتی کوردستانەوە.هەر لەوێوە نازناوی چالاکی پێ دەبەخشرێت.چالاک بەشداری داستانەکانیپێشمەرگە لە دەڤەری گەرمیان و شاخی بەمۆ وسەرتەک و شاری خانەقین دەکات. دوای روداوەکانی شۆڕشی ئەیلول، جەلال بەردەوامی بە خەباتی پێشمەرگایەتی خۆی دەدات لەگەڵ باڵی مەکتەبی سیاسی و ساڵی 1967 بە مەبەستی بەرەوپێشچونی تواناکانی لەسەر داخوازی شۆڕش بەشداری خولی ڕاهێنانی ئەفسەران دەکات لە بەغداد.\nڕاگواستن و دورخستنەوە:\nلە کۆتای ساڵی 1968 بە پلەی مفەوەزی پلە پێنج دادەمەزرێت لە ناوەڕاستی ساڵی 1969 دەگوازرێتەوە بۆ بەڕیوەبەرایەتی پۆلیسی (دامەزراوە نەتەوەییەکان)ی قەزای خانەقین. بەهۆی ڕاپەڕاندنی ئەرکە حیزبی و نیشتیمانیەکانیەوە لە 29-01-1971 لەسەر داوای بەڕێوەبەرایەتی (حرکات العسکریە) و بە پێی نوسراوی ژمارە 10709 ی حەرەکات عەسکەری، دوور دەخرێتەوە بۆ دەرەوەی قەزای خانەقین و دەگوازرێتەوە بۆ پۆلیسی بابل دواتریش بۆ شاری سلێمانیسلێمانی و دهۆکدهۆک.\nڕاگواستن و دوور خستنەوەی هیچ کات نەبوەتە بەربەست لەبەردەم خەبات و تێکۆشانی و دابرانی لە شۆڕش. لە هەمو ئەو شوێنانەدا بەردەوام هەوڵی سەرخستنی شۆرشی داوە، لەسەرەتای تێکچونی شۆڕش لە 11-03-197011-03-1970 جارێکی دی چەکی پێشمەرگایەتی لە شان دەکاتەوە لە شاخەکانی دهۆک و ئامێدیئامێدی، دوای شکستی شۆڕشی ئەیلول و ڕاگواستنی پێشمەرگەکان (چالاک) لە شاری دیوانیە گیرسایەوە. پاشان خۆی و خێزانەکەی راگوێزران بەرەو شاری حلە.\nجەلال محەمەد ساڵح\nپاش ماوەیەک بە نهێنی گەرایەوە شاری سلێمانی و لە ساڵی 1986 پەیوەندی کرد بە ڕیزەکانی یەکێتی نیشتیمانی کوردستانەوە، درێژەی بە خەباتی دا، لە کاتی ڕاپەرینەکەی ئازاری 1991 ڕۆڵی گرنگ و بەرچاوی هەبوو لە ئازادکردنی شاری سلێمانی و دەوروبەری.\nپاش دامەزراندنی حکومەتی هەرێمی کوردستان لەسەر بڕیاری وەزارەتی ناوخۆوەزارەتی ناوخۆی حکومەتی هەرێمی کوردستان بە پلەی نەقیب گەڕایەوە ڕیزەکانی پۆلیسی هەرێم و کرایە بەڕیوەبەری پۆلیسی سەرچنارسەرچناری شاری سلێمانی. لە ڕیکەوتی 13-10-199613-10-1996 لە شەری ناوخۆدا شەهید کرا. لە پاش خۆی سێ کوڕ بە ناوەکانی چالاک، محەمەد و ئارام دوو کچ بە ناوەکانی چیا و ئیڤان جێدەهێڵێت.\n#دەربەندفەقەرە | #خانەقین | #پارتی دیموکراتی کوردستان | #سلێمانی | #دهۆک | #11-03-1970 | #ئامێدی | #وەزارەتی ناوخۆ | #سەرچنار | #13-10-1996 |\n1. 👁 13-10-1996\n3. 👁 سلێمانی\n1. 👁 محەمەد ساڵح دەربەندفەقەرەیی\n📅 رۆژی کۆچی دوایی: 13-10-1996\n➕ ئەم بابەتە لەلایەن: (جوان عومەر ئەحمەد)ەوە لە: Oct 10 2020 11:01AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Oct 10 2020 9:53PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Oct 14 2020 9:42PM باشترکراوە\n📷 فایلی وێنە 1.0.1 58 KB Oct 10 2020 11:40AM جوان عومەر ئەحمەد


له كۆشكی سه‌لام چی روده‌دات؟\nئومێد قەرەداخی - 26-12-2019 - 14826 جار خوێندراوەتەوە\nله ئێستادا كۆشكی سه‌لام بۆته ناوه‌ندی هه‌ره‌گرنگی بریاری سیاسی ، له‌ماوه‌ی چه‌ند هه‌فته‌ی رابردوودا گه‌رمترین و جدیترین گفتوگۆ سیاسیه‌كان سه‌باره‌ت به ئایینده‌ی عێراق و چۆنێتی مامه‌ڵه‌كردن و به هه‌ندوه‌رگرتنی خواستی خۆپیشاندانه‌كان له كۆشكی سه‌لامدا به‌رێوه چوه ، ئه‌وه‌ی سه‌رۆكه كورده‌ی كۆشكی سه‌لام ئه‌یكات به‌رجه‌سته‌كردنی ئیراده‌یه‌كی نیشتیمانی یه له پێناو به‌دیهێنانی چاكسازی و دادپه‌روه‌ری، به‌ره‌نگاربوونه‌وه‌یه‌كی راست و دروستی هێزه هه‌ژموونگه‌ركان و خۆسه‌پێنه‌كانه له پێناو به‌رگری له خواستی شه‌قامی عێراقی و دروستكردنی سیستمێكی حوكمرانی باشتر و دادپه‌روه‌رتر، له‌ماوه‌ی چه‌ند هه‌فته‌ی رابردودا سه‌رۆك كۆمار له ژێر فشاری توندی هه‌ندیك لایه‌نی ئیقلیمی و و ژماره‌یه‌ك لایه‌نی ناوخۆییدایه، ئامانجی ئه‌م فشارانه ناچاركردنی سه‌رۆك كۆمار بوو بۆ قبوڵكردنی یه‌كێك له كاندیده‌كانی كوتله‌ی بینا، كه سه‌ره‌تا قوسه‌ی سوهه‌یل و دواتریش ئه‌سعه‌د ئه‌لعێدانی بوو، ئه‌م دوو كه‌سایه‌تییه به ته‌واوی له‌لایه‌ن شه‌قامی عیراقی و جه‌ماوه‌ری خۆپیشانده‌ری عیراقییه‌وه ره‌ت ده‌كرێنه‌وه، به‌شیك نین له خواستی خه‌ڵك و له‌گه‌ڵ ناوهێنانیان وه‌ك بژارده‌یه‌ك بۆ سه‌رۆك وه‌زیران به چه‌ندین شێوه له‌لایه‌ن خۆپیشانده‌رانه‌وه ره‌تكرانه‌وه.\nدوای زۆربوونی فشاره‌كان و ته‌واوبوونی كاتی ده‌ستووری بۆ راسپاردنی كه‌سێك بۆ سه‌رۆك وه‌زیران، فشاره‌كان زیاتری كرد و پرۆپاگه‌نده‌ی كارنه‌كردن به ده‌ستوور بلاوكرایه‌وه، به‌لام سه‌رۆك كۆمار به‌رهه‌م ساڵح به ئیراده‌یه‌كی به‌هیز و وه‌ك به‌رپرسیارێتیه‌كی نیشتیمانی، نامه‌یه‌كی ئاراسته‌ی ئه‌نجومه‌نی نوێنه‌ران كرد ، له‌و نامه‌یه‌دا سه‌ره‌رای ئه‌وه‌ی هۆكاری ده‌ستنیشاننه‌كردنی ئه‌و دوو كاندیده‌كه‌ی كوتله‌ی بینای بۆ سه‌رۆكایه‌تی ئه‌نجومه‌نی وه‌زیران رونكردۆته‌وه، ئاماده‌یی خۆیشی بۆ ده‌ستله‌كاركێشانه‌وه راگه‌یاندوه له ئه‌گه‌ری به‌رده‌وامی فشاره‌كان و هه‌وڵدان بۆ سه‌پاندنی كه‌سێك له ده‌ره‌وه‌ی خواستی شه‌قام بۆ به‌پاكردنی چاكسازی، ئاماده‌یه ده‌ست له‌كاربكێشێته‌وه، ئه‌مه هه‌ڵویستیكی زۆر گه‌وره‌یه و ئازایه‌تییه‌كی كه‌م وێنه‌یه، گوزارشت له خه‌ونی راسته‌قینه‌ی سه‌رۆكیك ئه‌كات بۆ چاكسازی و به‌رپاكردنی عه‌داله‌ت، ناساندنی پێگه و ده‌سه‌ڵاته وه‌ك هۆكاری پشتیوانی جه‌ماوه‌ر و خواستی ره‌وای هاوڵاتیان بۆ حوكمرانییه‌كی دادپه‌روه‌ر، ئه‌م هه‌ڵویسته وه‌ڵامی پرۆپاگه‌نده‌ی ئه‌و ناحه‌زانه‌شی دایه‌وه كه پێیان وابوو به‌رهه‌م ساڵح پێگه و پۆسته‌كه‌ی له هه‌موو شت به‌لاوه گرنگتره، به‌ڵام به‌م هه‌ڵویسته‌ی نیشانیدا كه پێگه و پۆسته‌كه‌ی ئامرازی خزمه‌تكردن و به‌دیهێنانی چاكه‌ی گشتیه.\nئه‌م هه‌ڵویسته‌ی به‌رهه‌م ساڵح پێشوازییه‌كی گه‌وره‌ی له شه‌قامی عێراقی و به‌شێكی به‌رفراوانی پارته سیاسیه‌كانه‌وه لێكراوه، له‌گه‌ڵ یه‌كه‌م ساتی ئاراسته‌كردنی نامه‌كه‌ی بۆ ئه‌نجومه‌نی نوێنه‌ران فراكسیۆنه گه‌وره‌كانی وه‌ك ئه‌لسائیرون و ئه‌لحیكمه و ئه‌لنه‌سر، پشتیوانی خۆیان بۆ سه‌رۆك كۆمار نیشانداو به توندی دژی ده‌ستله‌كاركێشانه‌وه‌ی سه‌رۆك وه‌ستانه‌وه، ئه‌مه جگه له‌وه‌ی خۆپیشانده‌ران و نوخبه‌ی سیاسی و مه‌ده‌نی عێراق به چه‌ندین رێگا ئه‌م هه‌ڵویسته‌یان به نموونه‌ی ئازایه‌تی و به‌رزی گیانی نیشتیمانپه‌روه‌ری نیشاندا.\nئه‌م هه‌ڵویسته‌ی سه‌رۆك كۆمار (وه‌ك به‌شێكی گرنگ له تویت و پۆستی كه‌سایه‌تییه عێراقیه‌كان ئاماژه‌یان پێكردوه ) هه‌ڵویستێكه بۆ مێژوو ئه‌مینێته‌وه ، هه‌ڵویستێكه له عێراقی نوێدا نموونه‌ی پێكه‌وه‌گرێدانی ده‌سه‌ڵاتی سیاسیه به خواستی شه‌قام و خه‌ونی عه‌داله‌تخوازییه‌وه.\nئه‌وه‌ی له كۆشكی سه‌لام روو ئه‌دات، راستیه‌كی تری نیشاندایه‌وه، كه پۆستی سه‌رۆك كۆماری پۆستێكی ته‌شریفاتی نیه وه‌ك هه‌ندێك كه‌س و لایه‌ن بانگه‌شه‌یان بۆ ئه‌كرد، به‌ڵكو پۆستێكه هه‌ندێكجار له ناسكترین ساته‌وه‌ختی مێَژوویدا ئه‌توانێت رۆڵی یه‌كلاكه‌ره‌وه له چاره‌نوسی عێراقدا ببینیت و گه‌وره‌ترین كوتله‌كان كه نوێنه‌رایه‌تی ملیۆنه‌ها ده‌نگ ئه‌كه‌ن، چاوه‌ریی بریاری سه‌رۆك كۆمار ئه‌كه‌ن، وه‌ك چۆن ئێستا تێكرای هێزو گروپه سیاسیه‌كان، شه‌قام و مه‌رجه‌عیه‌ت، وڵاتانی هه‌رێمی، له چاوه‌روانی بریاری سه‌رۆك كۆمارن بۆ دیاریكردنی سه‌رۆك وه‌زیرانی داهاتو.\nنه‌خشه‌رێگای چاره‌سه‌ری كێشه‌كان له وتاره‌كه‌ی سه‌رۆك كۆماردا\nمه‌رجه مێژووییه‌كانی پێكهێنانی به‌ره‌ی چاكسازی نیشتمانی له كوردستاندا\n(چه‌ند تێزێك ده‌رباره‌ی پێگه‌ی به‌رهه‌م ساڵح له‌و پرۆسه‌یه‌دا)\nسه‌ره‌تایه‌ك بۆ كۆتایهاتنی فۆبیای ته‌خوین\nده‌رباره‌ی رۆشتنی وه‌فدی سێ حزبه‌كه بۆ به‌غدا\nگرنگی توێژینه‌وه‌ی ستراتیجی له كامڵكردنی روئیای سیاسیدا\nقەوارەی هاوپەیمانی وەك ئیرادەی بونیادنانەوە


کوردیپێدیا - سلێمانی: 60%ی دانیشتوان داوای لامەرکەزی دەکەن\n📊 سلێمانی: 60%ی دانیشتوان داوای لامەرکەزی دەکەن | 🏷 پۆل: ئامار و راپرسی | زمانی بابەت: 🏳 کوردیی ناوەڕاست\nسلێمانی: 60%ی دانیشتوان داوای لامەرکەزی دەکەن\nبەپێی راپرسییەک کە پەیمانگای کوردی بۆ هەڵبژاردن کە رێکخراوێکی ناحکومییە، لە سنوری پارێزگاکانی سلێمانیسلێمانی و هەڵەبجەهەڵەبجە و ئیدارەکانی گەرمیانگەرمیان و راپەڕین ئەنجامیداوە، 60%ی دانیشتوان داوای سیستمی لامەرکەزی دەکەن.\nگمۆ محەمەد، ئەندامی پەیمانگای کوردی بۆ هەڵبژاردن بەدواڕۆژی ڕاگەیاند راپرسییەکە ماوەی (10) رۆژی خایاندووە و چوار گروپی تایبەتمەند لە سنوری پارێزگاکانی سلێمانی و هەڵەبجە و ئیدارەکانی گەرمیان و راپەڕین (1500) فۆڕمیان بەسەر هاوڵاتیاندا دابەشکردوو، بەپێی ئەنجامی ڕاپرسییەکەش (60%)ی دانیشتوان داوای سیستمی لامەرکەزی دەکەن.\nڕاشیگەیاند ئەنجامی راپرسییەکەمان داوەتە پەرلەمان و حکومەتی هەرێم و لەرێگەی پرۆژەیاسایەکیشەوە کە گەیەنراوەتە فراکسیۆنەکان داوای هەموارکردنەوەی یاسای ژمارە 3ی ساڵی 2009مان کردوە.\nرونیشیکردۆتەوە ئەمڕۆ 18-3-2018 وەک ئەندامانی گروپی لامەرکەزی لە پەیمانگای کوردی بۆ هەڵبژاردن سەردانی دیوانی قائیمقامیەتی قەزای مەرکەزی سلێمانیمان کرد و ئەنجامی راپرسییەکەمان پێشکەشی قائیمقام کرد.\nوتیشی ئاوات محەمەد، قائیمقامی سلێمانی ئەنجامدانی ئەو راپرسییەی بە گرنگ ناوبرد و پشتگیری خۆی و ئیدرەی سلێمانی بۆ سەرخستنی کار و پرۆژەکانیان دووپاتکردەوە.\nئاماژەی بەوەشدا قائیمقامی سلێمانی بەڵێنیداوە سەرەڕای پشتگیری لە پرۆژەکانمان بۆ چەسپاندنی سیستمی لامەرکەزی لە هەرێمی کورددستان، کارئاسانی و دەستگیرۆییمان بکات بۆ ئەنجامدانی چەند سیمینارێک لە فەرمانگە حکومییەکانی سنوری سلێمانیدا.\n➕ ئەم بابەتە لەلایەن: (نالیا ئیبراهیم)ەوە لە: Mar 18 2018 12:35PM تۆمارکراوە


تووشبووانی كۆرۆنا 146 ملیۆنی تێپەڕاند - تۆڕی میدیایی خەڵک\nبە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 146 ملیۆن و 271 هەزار و 784 حاڵەت.\nبە گوێرەی ئامارە جیهانییەكان، تاكو كاتژمێر 9:30ی ئەمڕۆ شەممە ژمارەی تووشبووانی كۆرۆنا لە جیهاندا گەیشتە 146 ملیۆن و 271 هەزار و 784 حاڵەت، لەو ژمارەیەش 3 ملیۆن و 100 هەزار و 121 حاڵەتی گیانلەدەستدانیش هەبووە.\nهەر بەپێی ئامارەكان، تاكو ئێستا 124 ملیۆن و 68 هەزار و 643 تووشبووی ڤایرۆسی كۆرۆنا چاكبوونەتەوە.\nلەسەر ئاستی وڵاتانی جیهان، ئەمریكا زۆرترین ڕێژەی تووشبوون بە پەتاكەی تێدا تۆماركراوە و گەیشتووەتە 32 ملیۆن و 735 هەزار و 704 كەس و 585 هەزار و 75 كەسیش گیانیان لەدەستداوە.\nدابەشكردنی مووچە نرخی دۆلار دادەبەزێنێت\nد.سامان بەرزنجی: حاڵەتەكانی ئێستا زۆربەیان زنجیرەی نوێی ڤایرۆسی كۆرۆنان\nوەزیری تەندروستی هەرێم ڕایدەگەیەنێت: حاڵەتەكانی ئێستای كۆرۆنا زۆربەیان زنجیرەی نوێی ڤایرۆسی كۆرۆنان كە بازدان بەسەر ڤایرۆسەكە هاتووە. (زیاتر…)\nبەهۆی مەترسییەكانی ڤایرۆسی كۆرۆناوە، حكومەتی ئەڵمانیا گەشتە ئاسمانییەكانی بۆ پێنج وڵاتی كیشوەری ئەفریقا، ڕاگرت. (زیاتر…)\nپێنج بەرپرسی باڵای پارتی تووشی كۆرۆنا بوون\nخەڵك- تادێت ژمارەی تووشبووان و مردووان بە ڤایرۆسی كۆرۆنا لە هەرێمی كوردستان ڕوو لە هەڵكشان دەكات و ئەمەش بە شەپۆلێكی نوێی مەترسیدار ناو دەبرێت،…\nمۆدێرنا ڤاكسینێك دژی كۆرۆنای گۆڕاو بەرهەم دەهێنێت\n06 مارس 2021 11.19 pm\nخەڵك كۆمپانیای مۆدێرنا ژەمە ڤاكسینێكی تری بەرهەم هێناوە دژی جۆرە نوێیەكانی ڤایرۆسی كۆرۆنا بۆ ئەو كەسانەی ڤاكسینیان…